open-index/open-wikipedia-markdown huggingface dataset:
နေထွက်ချိန်

**နေထွက်ချိန် (သို့) နေတက်ချိန်** သည် နံနက်အချိန်တွင် နေ၏ ရေပြင်ညီမိုးကုတ်စက်ဝိုင်းမှ ထွက်ပေါ်လာသည့် အခိုက်အတန့်ကာလ ဖြစ်သည်။ နေထွက်ချိန်ဆိုသည်မှာ နေရောင်ခြည်သည် မိုးကုတ်စက်ဝင်းကို ဖြတ်သန်းသည့် ဖြစ်စဉ်တစ်ခုလုံးကို ရည်ညွှန်းပြောဆိုခြင်းဖြစ်သည်။

## ရုပ်ပုံများ
၊ Moanaမြို့ရှိ အနက်ရောက် နေထွက်ချိန်]]

၊ ကောင်းရှုံမြို့ ဆိပ်ကမ်းတွင် လှပလွန်းတယ် နေထွက်ချိန်]]

## ကိုးကား
ဖြိုးပြည့်စုံ

**ဖြိုးပြည့်စုံ** သည် မြန်မာ အမျိုးသား အဆိုတော်နှင့် ဆရာဝန်တစ်ဦး ဖြစ်သည်။ သူသည် မြန်မာနိုင်ငံတွင်း အဆိုပြိုင်ပွဲတစ်ခုဖြစ်သော *သံစဉ်များနဲ့ကမ္ဘာ* ၂၀၁၀ ခုနှစ် ပြိုင်ပွဲတွင် အနိုင်ရရှိခဲ့ပြီးနောက် နာမည်ရလာခဲ့သည်။ သူ၏ ပထမဆုံးတေးစီးရီးဖြစ်သော *မျှော်နိုင်သမျှ* ကို ၂၀၁၅ တွင် ဖြန့်ချိခဲ့သည်။ ၂၀၁၈ ခုနှစ်တွင် အဆိုတော် အောင်ထက်နှင့် တွဲဖက်၍ *ကြယ်* တေးစီးရီးကို ဖြန့်ချိခဲ့သည်။

ဖြိုးပြည့်စုံသည် ဆေးတက္ကသိုလ်(၁) ရန်ကုန်တွင် တက်ရောက်သင်ကြားခဲ့သည်။

## ဖမ်းဆီးခံရခြင်း 
၂၀၁၉ ခုနှစ် အောက်တိုဘာလ ၇ ရက်နေ့တွင် ဖြိုးပြည့်စုံနှင့် အခြားနှစ်ဦးအား မူးယစ်မှုဖြင့် ဖမ်းဆီးထိန်းသိမ်းခံခဲ့ရပြီး နှစ်ရက်အကြာတွင် အထောက်အထားမခိုင်လုံသဖြင့် ပြန်လွှတ်ပေးခဲ့သည်။

## ထွက်ရှိပြီး တေးစီးရီးများ
**မျှော်နိုင်သမျှ* (၂၀၁၅)
**အချစ်များစွာနဲ့* (၂၀၁၇)
**သင်္ကြန်လေညင်းလုလင်* (၂၀၁၈)
**ကြယ်* (၂၀၁၈) (အောင်ထက်နှင့် တွဲဖက်၍)

## ကိုးကား 
## ပြင်ပလင့်ခ်များ
*
နေဝင်ချိန်

**နေဝင်ချိန် (သို့) နေကျချိန်** သည် နေ၏ ရေပြင်ညီမိုးကုတ်စက်ဝိုင်းမျဉ်း၏ အောက်ကို ကမ္ဘာဂြိုဟ်လည်ပတ်မှုကြောင့် ပျောက်ကွယ်သွားသည့် အခိုက်အတန့်ကာလ ဖြစ်သည်။ နေဝင်ချိန်သည် (၂၄)နာရီတိုင်း တစ်ကြိမ်ဖြစ်ပွား၏ သိုသော ဝင်ရိုးစွန်းဒေသနှင့် ထို့‌အနီး‌ဒေသတွင် အနည်းငယ် ကွဲပြားသည်။

## ဖြစ်ပျက်မှု
ဆည်းဆာချိန်သည် နေဝင်ချိန်နှင့် နေထွက်ချိန်ကာလတွင် နေကိုမမြင်ရသောလည် နေရောင်ခြည်တောက်ပသည့် အချိန်ကို ဆိုလိုသည်။

နေဝင်ချိန်သည် နှစ်အလိုက် ပြောင်းလဲမှု ရှိသည်။ ထို့အပြင် ကြည့်ရှုသူ၏ တည်နေရာကို လိုက်၍လည်း အပြောင်းအလဲ ရှိသည်။

## ကိုးကား
ညိုထွန်းအောင်

ဒေါက်တာ**ညိုထွန်းအောင်**(ခေါ်) **ဇော်မျိုးသက်** သည် အာရက္ခတပ်တော် ၏ ဒုစစ်ဦးစီးချုပ်ဖြစ်သည်။ အာရက္ခတပ်တော် အပတ်စဉ် (၁) သင်တန်းတွင်တက်ရောက်ခဲ့ပြီး ဗိုလ်ချုပ် ထွန်းမြတ်နိုင်နှင့်အတူ အာရက္ခတပ်တော် ကို ဦးဆောင်ကာ ရခိုင်အမျိုးသားများ ရသင့်ရထိုက်သောအခွင့်အရေး၊ အမျိုးသားတန်းတူရေး၊ ကိုယ်ပိုင်ပြဋ္ဌာန်းဆုံးဖြတ်ပိုင်ခွင့်၊ ဂုဏ်သိက္ခာရှိသော ရခိုင့်လူ့ဘောင်တစ်ခုကို ထူထောင်ရန်အတွက် ဦးဆောင်တိုက်ပွဲဝင်နေသူတစ်ဦးလည်းဖြစ်သည်။

## နောက်ခံ 
ဒေါက်တာညိုထွန်းအောင် (ခေါ်) ဇော်မျိုးသက် ကို ရခိုင်ပြည်နယ် ကျောက်ဖြူမြို့တွင် မွေးဖွားခဲ့သည်။ အသက် ၁၈ အရွယ်တွင် ရန်ကုန်မြို့သို့ရောက်ရှိခဲ့ပြီး ဆေးပညာ သင်တန်း တက်ခဲ့သည်။ ၂၀၀၉ ခုနှစ်တွင် အာရက္ခတပ်တော် ကို ကချင်ပြည်နယ်၌ စတည်ထောင်ခဲ့ကြသည်။

## ကိုးကား 
## ပြင်ပလင့်ခ်များ 
*
*
အဂ္ဂါ အဲလန် ပိုး

**အဂ္ဂါ အဲလန် ပိုး** (၁၈၀၉-၁၈၄၉) သည် အမေရိကန် စာရေးဆရာ၊ စာတည်းနှင့် စာပေဝေဖန်ရေးသမား ဖြစ်သည်။ သူ၏ ကဗျာများ ဝတ္ထုတိုများကြောင့် နာမည်ကြီးသည်။ အမေရိကန်ဖြစ် ဝတ္ထုတိုကို စတင်မိတ်ဆက်သူ ဖြစ်သည်။ စုံထောက်ဝတ္ထုများ၏ ဖခင်ဖြစ်ပြီး သိပ္ပံဆန်းကြယ် ဝတ္ထုများ လူသိများလာအောင် ဆောင်ရွက်ခဲ့သည်။ ထိုခေတ်က စားဝတ်နေရေးအတွက် ငွေကြေးပမာဏအရ မဖြစ်နိုင်သော စာရေးခြင်းအတတ် တခုတည်းနှင့် အသက်မွေးခဲ့သူလည်း ဖြစ်သည်။

*အမေရိကန် လျှို့ဝှက်ဆန်းကြယ် စာရေးဆရာများအသင်း* (Mystery Writers of America) က ထိုဝတ္ထုမျိုးအတွက် **အဂ္ဂါဆု** ကို နှစ်စဉ် ပေးနေသည်။
.ad

**.ad** သည် အင်ဒိုရာနိုင်ငံအတွက် အင်တာနက် နိုင်ငံကုဒ် ထိပ်ဆုံးအဆင့် ဒိုမိန်း ဖြစ်သည်။ ယင်းကို ၁၉၈၆ ခုနှစ် မတ်လ ၅ ရက်နေ့တွင် စတင်ဖန်တီးခဲ့သည်။
ဆည်းဆာချိန်

, Taiwan during twilight]]
 during civil twilight, demonstrating blue hour]]

**ဆည်းဆာချိန်** သည် နေရောင်သည် ရေပြင်ညီ၏ အောက်သို့ ရောက်ရှိနေသည့်အချိန်တွင် တိုက်ရိုက်မမြင်နိုင်သည့်အခါမျိုးတွင် လေထုအောက်လွှာတွင် ဖြစ်ပေါ်လာသည့် အရောင်တောက်ပသည့် ဖြစ်အချိန်ကာလ တစ်ခု ဖြစ်သည်။ ဆည်းဆာချိန်သည် လေထုအပေါ်လွှာတွင် နေရောင်ခြည်များကို ပြန့်ကျဲစေပြီး လေထု၏ အောက်လွှာကို တောက်ပစေကာ ဖြစ်ပေါ်လာသည်။ ဆည်းဆာချိန်ဟူသည့် စကားသည် နေရောင်ခြည်တောက်ပသည့် အချိန်ကို မှတ်သားဖော်ပြရန် သုံးနှုန်းသည့် စကား ဖြစ်သည်။

## ကိုးကား
မနက်ဖြန်

**မနက်ဖြန်** သည် ယနေ့ (လက်ရှိနေ့) ပြီးနောက် နောက်တစ်နေ့ကို ဆိုလိုသည်။ မနက်ဖြန်သည် အနာဂတ်တွင် ဖြစ်လာမည့် နေ့တစ်နေ့ ဖြစ်သည်။
## လေ့လာမှုနှင့် ဘာသာစကား
မနက်ဖြန်ဟူသည့် စကားကို ငယ်ရွယ်သည့် ကလေးငယ်တစ်ဦးသည် နားလည်နိုင်မှု မရှိပေ။ ကလေးငယ်တစ်ဦးသည် မနက်ဖြန်ဆိုသည့် အဓိပ္ပာယ်ကို နားလည်ရန်အတွက် ကလေးငယ်တစ်ဦး၏ လေ့လာနိုင်စွမ်းသည့် နှေးကွေးသည့်အတွက် ဖြစ်သည်။ မနက်ဖြန်ဟူသည့် အကြောင်းကို သုံးနှစ်အရွယ်ကလေးငယ်များတွင် နားလည်သည်ကို ရှားပါးစွာ တွေ့နိုင်သည်။ သို့သော် လေးနှစ်အရွယ်ကလေးငယ်များသည် မနက်ဖြန်ကို ကောင်းမွန်စွာ သိရှိနားလည်ပြီ ဖြစ်သည်။

## ကိုးကား
မနေ့

**မနေ့** သည် ကုန်လွန်ခဲ့သည့် အချိန်ကာလတစ်ခု ဖြစ်ပြီး ယနေ့မတိုင်မီ တစ်ရက်ကို ဆိုလိုသည်။

## လေ့လာမှုနှင့် ဘာသာစကား
## ကိုးကား
XVideos

**XVideos** သည် လိင်မှုဆိုင်ရာ ဗီဒီယိုဝေမျှခြင်း နှင့်ကြည့်ရှုခြင်းဝက်ဘ်ဆိုက်ဖြစ်သည်။ ဝက်ဘ်ဆိုက်ကို Czech ကုမ္ပဏီ WGCZ Holding တွင်မှတ်ပုံတင်ထားသည်။ ၂၀၁၉ ခုနှစ်ဧပြီလအထိ  ကမ္ဘာပေါ်တွင် ၄၇ ခုမြောက်အများဆုံး ဝက်ဘ်ဆိုက်ဖြစ်သည်။

WGCZ Holding သည် Bang Bros ဝဘ်ဆိုဒ်ကွန်ယက် ကိုလည်းဖွင့်ထားပြီး Penthouse မဂ္ဂဇင်း နှင့်၎င်းနှင့်ဆက်နွယ်သောပိုင်ဆိုင်မှုများကိုပိုင်ဆိုင်သည်။

*ပုံများကိုစုစည်းဖော်ပြပေးသည့်ကွန်ရက်စာမျက်နှာတစ်ခုဖြစ်ပြီးအရွယ်ရောက်ပြီးသူအကြောင်းအရာများအား YouTube နှင့်ယေဘူယျအကြောင်းအရာအတွက်ဆင်တူသည့်နည်းတူရယူနိုင်သည်။ *Fabian Thylmann* ၏ပိုင်ရှင် MindGeek , လိင်မှုဆိုင်ရာပြွန်က်ဘ်ဆိုက်များကိုတစ်လက်ဝါးကြီးအုပ်ဖန်တီးနိုင်ရန်အတွက် ၂၀၁၂ ခုနှစ်တွင် XVideos ဝယ်ယူရန်ကြိုးစားခဲ့တယ်။ ပြင်သစ် XVideos ပိုင်ရှင်ကဒေါ်လာ ၂၂၀ မီလျံတန်သောကမ်းလှမ်းမှုကို“ ဝမ်းနည်းပါတယ်၊ Diablo II ကိုသွားကစားရမယ်” ​​ဟုပြောခြင်းဖြင့်ငြင်းပယ် ခဲ့သည် ။ ၂၀၁၄ ခုနှစ်တွင် XVideos သည်အကြောင်းအရာပေးသူများအား၎င်းတို့၏အကောင့်များမှဗွီဒီယိုများအားဖျက်သိမ်းခွင့်သို့မဟုတ်၎င်းတို့၏အကောင့်များကိုချက်ချင်းပိတ်သိမ်းရန်ကတိပြုရန်အတင်းအကြပ်ကြိုးစားခဲ့သည်။

## ဝက်ဘ်ဆိုက်အဆင့်သတ်မှတ်ချက်
၂၀၁၈ ခုနှစ်ဒီဇင်ဘာလအထိ XVideos သည်ကမ္ဘာပေါ်တွင် ၁၀ ခုမြောက်လူကြိုက်အများဆုံးဝက်ဘ်ဆိုက်တစ်ခုဖြစ်သည်။

## ကိုးကား
မိတ္တူကူးလုပ်ငန်း

**မိတ္တူကူး ဝန်ဆောင်မှု ပေးသူ** သည် သူ့ဖောက်သည်များလိုအပ်သည့် မိတ္တူ များနှင့် ဖက်စ် စာရွက်စာတမ်းများကို အဆင်ပြေအောင် ဆောင်ရွက်ကူညီပေးသည်။ စာရွက်စာတမ်းအဟောင်းများကို ကူးယူခြင်းနှင့် ဖိုင်အသစ်များ၏ ရှင်းလင်းသော ကော်ပီများ ပြုလုပ်ရာတွင် မှန်ကန်သော ကိရိယာများရှိရန် လိုအပ်သည်။ မိတ္တူကူးဝန်ဆောင်မှုသည် နာရီပိုင်းအတွင်း ရာနှင့် ထောင်နှင့်ချီသော စာရွက်စာတမ်းများကို မှန်ကန်ကောင်းမွန်သော မိတ္တူကူးစက်နှင့်ကူးပေးနိုင်ရမည်။

ရုံးခန်းရှိ လူတိုင်းတွင် စာရွက်စာတမ်း အမြောက်အမြားကို ဖန်တီးရန်နှင့် ၎င်းစာရွက်စာတမ်းများကို တစ်ခုချင်းစီ ပေးပို့ရန် အချိန်မရှိသောကြောင့် မိတ္တူကူးဝန်ဆောင်မှုများသည် ရုံးများနှင့် စီးပွားရေးလုပ်ငန်းများအတွက် အရေးကြီးသည်။ အချို့စာရွက်စာတမ်းများကို အီးမေးလ်ဖြင့် ပေးပို့နိုင်သည်။ သို့သော် အချို့သောစာရွက်စာတမ်းများကို လက်မှတ်ရေးထိုးခြင်းနှင့် တံဆိပ်ခေါင်းများ၏ အရေးကြီးမှုကြောင့် ဖက်စ် သို့မဟုတ် စာတိုက်မှတစ်ဆင့် ပေးပို့ရန် လိုအပ်သည်။ ထို့အတွက် စာရွက်စာတမ်းအလုပ်ကိစ္စများကို နာရီ သို့မဟုတ် ရက်အနည်းငယ်အတွင်း ပို့နိုင်ရန် ကူညီပေးသော မိတ္တူကူးဝန်ဆောင်မှု ပေါ်ပေါက်လာခဲ့သည်။ 

သင်၏လုပ်ငန်းသည် စက္ကူဖြင့် နေ့စဉ် အလုပ်လုပ်ကိုင်နေပြီး စာရွက်စာတမ်းများ၊ ဖိုင်များနှင့် လက်စွဲစာစောင်များ ပို့ခြင်းသည် အမြဲတမ်း အရေးတကြီးကိစ္စဖြစ်နေလျှင်၊ သင်သည် မိတ္တူလုပ်ငန်းဝန်ဆောင်မှုကို ငှားရမ်းသင့်သည်။ သင်သည် ၎င်းတို့နှင့် စာချုပ်ချုပ်ဆို လုပ်ကိုင်ရန် လိုကောင်းလိုပေမည်။ သို့သော် ၎င်းသည် သင့်အား အခြားငွေများနှင့် စီးပွားရေးလုပ်ငန်းများကို များစွာသက်သာစေပြီး သင်၏အလုပ်များကို အချိန်မီ ပြီးမြောက်စေနိုင်သည်။ 

Copier ဝန်ဆောင်မှုပေးသည့် ကုမ္ပဏီများသည် သင်တို့လုပ်ငန်း အဆင်ပြေစွာ လုပ်ကိုင်နိုင်မည့် ဖက်စ်စက်များ၊ မိတ္တူကူးစက်များ၊ စကင်နာများနှင့် ပရင်တာများ စသည့်ရုံးသုံးပစ္စည်းကိရိယာများကို ငှားရမ်းကြသည်။ သင်သည် ဤရုံးသုံးပစ္စည်းများကို မည်သည့်မိတ္တူကူးလုပ်ငန်း ဝန်ဆောင်မှုမှမဆို ဝယ်ယူနိုင်သလို အချိန်တိုင်းမှာ ပြင်ဆင်ဖို့ကိုလည်း ခေါ်ယူနိုင်သည်။ ဤမိတ္တူဝန်ဆောင်မှုပေးသူ အများစုသည်လည်း ၎င်းတို့၏ဖောက်သည်များအတွက် လုံလောက်သော အာမခံကာလပေးသည်။ 

မိတ္တူ ဝန်ဆောင်မှုပေးသူသည် သူတို့ဖောက်သည်များ၏ အရေးကြီးသော စီးပွားရေးနှင့်ဆိုင်သည့် စာရွက်စာတမ်းအဟောင်းများကို ကော်ပီအသစ်ကူးပေးခြင်းဖြင့် မပျက်စီးစေရန် ကူညီပေးသည်။ မိတ္တူကူးပေးသူသည် ကွန်ပြူတာမှစာရွက်စာတမ်းများကိုလည်း ပုံနှိပ်ပေးသည်။ ရုံးဝန်ထမ်းများသည် ဥပမာအားဖြင့် စာရွက်စာတမ်း ရာပေါင်းများစွာနှင့် ထောင်ပေါင်းများစွာကို ဖန်တီးရန်ကူညီသည်။ Fax စက်ဖြင့် စာရွက်စာတမ်းများ ပေးပို့ခြင်းသည် သူတို့၏လုပ်ငန်းတစ်ခုဖြစ်သည်။ မိတ္တူဝန်ဆောင်မှုလုပ်ငန်းသည် ဖောက်သည်များ၏ စာရွက်စာတမ်းများကို တစ်နိုင်ငံမှ အခြားတစ်နိုင်ငံသို့ အခက်အခဲမရှိ ပေးပို့နိုင်အောင် ကူညီသည်။ သုံးစွဲသူများအနေဖြင့် ၎င်းတို့၏စာရွက်စာတမ်းများကို အီးမေးလ်နှင့် အင်တာနက်မှတဆင့် ပေးပို့နိုင်ပြီး၊ သူတို့၏ကွန်ပျူတာစနစ်တွင် မည်သည့်စာရွက်စာတမ်းကိုမဆို သိမ်းထားနိုင်သည်။

## ကိုးကား
ခွဲစိတ်ကုပညာ

**ခွဲစိတ်ကုပညာ**သည် လူနာတစ်ဦး၏ ရောဂါကိုစစ်ဆေးရန် သို့မဟုတ် ရောဂါ သို့မဟုတ် ဒဏ်ရာကို ကုသရန်အလို့ငှာ ခွဲစိတ်ကိရိယာများ၏အကူအညီနှင့် ခန္ဓာကိုယ်၏ ပုံမှန်လုပ်ဆောင်စွမ်းနှင့် ပုံမှန်ပုံပန်းသဏ္ဌာန်ကိုရအောင် ပြန်လည်ပြုပြင်ပေးသော သို့မဟုတ် ပျက်စီးနေသော ခန္ဓာကိုယ်အစိတ်အပိုင်းကို ပြန်လည်ပြုပြင်ဖယ်ရှားပေးသော ဆေးပညာအထူးပြုတစ်ရပ်ဖြစ်သည်။ ခွဲစိတ်ကုသမှုပြုလုပ်သောဆရာဝန်ကို ခွဲစိတ်ဆရာဝန်ဟု ခေါ်ပြီး ထိုခွဲစိတ်မှုတွင် အကူအညီပေးသောဆရာဝန်ကို  လက်ထောက်ခွဲစိတ်ဆရာဝန် ဟုခေါ်သည်။ ခွဲစိတ်အဖွဲ့တစ်ခုကို ခွဲစိတ်ဆရာဝန်၊လက်ထောက်ခွဲစိတ်ဆရာဝန်၊မေ့ဆေးဆရာဝန်၊သူနာပြု နှင့် ခွဲစိတ်မှုဆိုင်ရာ နည်းပညာရှင်များဖြင့် ဖွဲ့စည်းထားသည်။

## အဓိပ္ပာယ်ဖွင့်ဆိုချက်
ခွဲစိတ်ကုပညာဆိုသည်မှာ လူ့ခန္တာကိုယ်ရှိ တစ်သျှူးများအပေါ် တိုက်ရိုက်ထိတွေ့ကုသနည်းများပါဝင်သော ပညာရပ်တစ်ခုဖြစ်သည်။

ယေဘုယျအားဖြင့် ကုသမှုလုပ်ငန်းစဉ်တစ်ရပ်တွင် လူနာ၏ ခန္ဓာကိုယ်ရှိ တစ်သျှူးများကို ဖြတ်တောက်ခြင်း ၊ ယခင်ရှိပြီးသား ဒဏ်ရာကို ပြန်လည်ချုပ်ခြင်းတို့စသော လုပ်ငန်းများပါဝင်လာပါက ထိုကုသမှုလုပ်ငန်းစဉ်ကို ခွဲစိတ်ကုသခြင်းဟု သတ်မှတ်သည်။

## ခွဲစိတ်မှုပညာသမိုင်း
### ဖောက်ခြင်း
သမိုင်းမတိုင်မီ ခေတ်ကတည်းမှ ခွဲစိတ်ကုသမှုနည်းလမ်းများသည် တည်ရှိခဲ့သည်။ သက်သေအခိုင်အမာနှင့် တွေ့ရှိခဲ့သော အစောဆုံး ခွဲစိတ်ကုသမှုသည် **ဖောက်ခြင်း***(trepanation)* ဖြစ်သည်။ ၎င်းသည် ဦးခေါင်းခွံကို ဖောက်ကာ အပေါက်တစ်ခုပြုလုပ်ပြီး ဦးနှောက်အမြှေးပါး အပေါ်ဆုံးလွှာကို အပြင်သို့လှစ်ဟခြင်းအားဖြင့် ဦးခေါင်းခွံအတွင်း ဖိအားကြောင့်ဖြစ်ပေါ်လာသော ရောဂါများနှင့် အခြားရောဂါအမျိုးမျိုးကို ကုသခဲ့သောနည်းဖြစ်သည်။

## ကိုးကား
ထုထည်

**ထုထည်** ဆိုသည်မှာ အလျား၊အနံ နှင့် အမြင့်တို့ ကိုမြှောက်ခြင်းဖြင့်ရရှိလာသော ကိန်းဂဏန်းပမာဏ အတွက်အသုံးပြုခြင်းသည်။
သန်းခေါင်

**သန်းခေါင်**သည် နေ့တစ်နေ့မှ နေ့တစ်နေ့သို့ အကူးအပြောင်းကာလ ဖြစ်သည်။ နာရီအချိန်အရဆိုပါက သန်းခေါင်အချိန်သည် မွန်းတည့်အချိန်နှင့် ဆန့်ကျင်ဘက် ဖြစ်သည်။ မွန်းတည့်အချိန်မှ ၁၂ နာရီ ကြာမြင့်သည့် အချိန်ကို သန်းခေါင်ဟု ခေါ်သည်။

## နေ့တစ်နေ့၏ အစနှင့် အဆုံး
သန်းခေါင်အချိန်ကိုနေ့တစ်နေ့၏ အစနှင့် နေ့တစ်နေ့၏ အဆုံးအဖြစ် မှတ်သားကြသည်။

မွန်းတည့် သို့မဟုတ် သန်းခေါင်အချိန်ကို ပြောဆိုမည်ဆိုကာ a.m နှင့် p.m ကို အသုံးပြုကာ ပြောဆိုခြင်းသည် မှားယွင်းသည်။

## ကိုးကား
အောင်သူ (နိုင်ငံရေးသမား)

**ဦးအောင်သူ**သည် မြန်မာ့နိုင်ငံရေးသမားတစ်ဦးဖြစ်ပြီး လက်ရှိတွင် မန္တလေးတိုင်းဒေသကြီး လွှတ်တော်ကိုယ်စားလှယ်နှင့် မန္တလေးတိုင်းဒေသကြီး လွှတ်တော် ပို့ဆောင်ရေး၊ ဆက်သွယ်ရေးနှင့် ဆောက်လုပ်ရေးကော်မတီအတွင်းရေးမှူးအဖြစ် တာဝန်ထမ်းဆောင်နေသူဖြစ်သည်။  သူသည် အမျိုးသားဒီမိုကရေစီအဖွဲ့ချုပ်ပါတီဝင်တစ်ဦးလည်းဖြစ်သည်။

## အစောပိုင်းဘဝ
ဦးအောင်သူကို ၁၉၆၆၊ ဇွန်လ ၉ ရက် မန္တလေးတိုင်းဒေသကြီး၊ ဝမ်းတွင်းမြို့နယ်၊ တဲစုရွာတွင် မွေးဖွားခဲ့သည်။

## ပညာရေး
အခြေခံပညာကို ဝမ်းတွင်းမြို့နယ်၊ တဲစုရွာ မူလတန်းကျောင်း၊ ပင်းတလဲ အလယ်တန်းကျောင်း၊ အ.ထ.က (၁) မိတ္ထီလာမြို့တို့တွင် သင်ယူခဲ့ပြီး အခြေခံပညာအထက်တန်းစာမေးပွဲကို သင်္ချာဂုဏ်ထူးဖြင့် အောင်မြင်ခဲ့သည်။(၁၉၈၃-၈၄)မှ(၁၉၈၆-၈၇) ပညာသင်နှစ်များတွင် ရန်ကုန် စီးပွားရေး တက္ကသိုလ်သို့ တက်ရောက်ခဲ့ပြီး စီးပွားရေးပညာဘွဲ့ B.Econ (Economics) ကို ရရှိခဲ့သည်။

## နိုင်ငံရေး
ဦးအောင်သူသည် (၁၉၈၈) ဒီမိုကရေစီလူထုအရေးတော်ပုံတွင် ကိုယ်တိုင်ပါဝင်ခဲ့ပြီး (၁၉၈၈) စက်တင်ဘာ ၂၇ ရက်တွင် ဖွဲ့စည်းခဲ့သည့် အမျိုးသားဒီမိုကရေစီအဖွဲ့ချုပ်သို့
ဝင်ရောက်ခဲ့သည်။ ဝမ်းတွင်းမြို့နယ်စည်းရုံးရေးကော်မတီ ၂၁ ဦးအဖွဲ့ဝင် (၁၉၉၀)
ပြည့် ပါတီစုံအထွေထွေရွေးကောက်ပွဲတွင် ဒေါက်တာလှအောင်(B.A, D,IR,
D,RI,Ph.D) အမှတ်(၂)မဲဆန္ဒနယ်မြေ ဝမ်းတွင်းမြို့နယ်လွှတ်တော်ကိုယ်စားလှယ်လောင်းအောင်နိုင်ရေးအတွက် အဖွဲ့ချုပ်လူငယ်တစ်ဦးအနေဖြင့် ကြိုးစားဆောင်ရွက်ခဲ့သည်။ ပါတီတာဝန်မှာမန္တလေးတိုင်းအလုပ်အမှုဆောင်အဖွဲ့ဝင်၊ တိုင်းတောင်သူလယ်သမားရေးရာကော်မတီဝင်ဖြစ်သည်။  ယခုလက်ရှိတွင် ဝမ်းတွင်းမြို့နယ်မဲဆန္ဒနယ် အမှတ် (၂) မှ မန္တလေးတိုင်း ဒေသကြီးလွှတ်တော်တွင် လွှတ်တော်ကိုယ်စားလှယ်တစ်ဦးအဖြစ် တာဝန်ထမ်းဆောင်လျက်ရှိသည်။ 

## လူမှုရေးဆောင်ရွက်ချက်
(၂၀၁၃-၂၀၁၅)ဩဂုတ်အထိ(၈/၉/၁၀)တန်းအင်္ဂလိပ်စာဘာသာရပ်သင် အလွတ်သင်စေတနာကျောင်းဆရာအဖြစ် ပညာသင်ကြားပေးခဲ့သည်။

## ကိုးကား
အောင်သူ

**အောင်သူ**(သံတူကြောင်းကွဲ)

*အောင်သူ၊ ဦး(၁၉၆၆ မွေးဖွား), တိုင်းဒေသကြီးလွှတ်တော်ကိုယ်စားလှယ်
*အောင်သူ (ဝန်ကြီး)(၁၉၅၅ မွေးဖွား), စိုက်ပျိုးရေး၊ မွေးမြူရေးနှင့် ဆည်မြောင်းဌာန
*အောင်သူ (ဘောလုံးသမား)(၁၉၉၆ မွေးဖွား), မြန်မာဘောလုံးသမား
နဝင်း

## နဝင်း
နဝင်းဆိုသည်မှာ သင်္ချာဗေဒတွင် ၁မှ ၉ အထိရှိသော ဂဏန်းများသည် အလွန်အရေးပါ အရာရောက်လျက် ရှိသည်။ အဆိုပါ ဂဏန်းကိုးလုံးသည် လ​ောကီရေးရာနှင့် တကွ နေရာတိုင်းတွင် အလွန်အရေးပါသော သင်္ကေတများ ဖြစ်သည်။ ၁-ဂဏန်းမှ စ၍ ၉-အထိ အားလုံးစဉ်၍ ပေါင်းလိုက်လျှင် ၄၅-ရသည်။ ထို ၄နှင့် ၅ကို ပေါင်းလိုက်လျှင် ၉-ပင်ဖြစ်သည်။ ၉-ဂဏန်းကို မည်သည့်ဂဏန်းနှင်ပင် မြှောက်လျှင် ၉-ဂဏန်းပင် ရရှိသည်။ 

ဗေဒင်ကျမ်းကြီး သုံးစောင်ဖြစ်သော ကာမယဇုဣသျှကျမ်းကြီးများတွင် ခုနှစ်၊ ရက်စွဲမှစ၍ နက္ခတ် ၂၇-လုံး၊ ဂြိုဟ်ကြီး ကိုးလုံးတို့ဖြစ်ေပါ်ခြင်းကို ဂဏန်းဖြင့် အမှတ်အသား သင်္ကေတပြုကြသည်။ ပုံစံအားဖြင့် ၁,၀၀၀,၀၀၀ (တစ်သန်း)ကို ၇ နှင့်စားလျှင် ၁၄၂၈၅၇ ရသည်။ ထိုဂဏန်းကို အဓိကဂဏန်းဟု ခေါ်သည်။ အစဉ်အတိုင်း ပေါင်းလိုက်လျှင် ၂၇-လုံးရသည်။ ၎င်းကို နက္ခတ်(၂၇)လုံးဟုခေါ်သည်။ ထို နက္ခတ် ၂၇လုံးအား ၂ + ၇ ပေါင်းလျှင် ၉-ဂဏန်းရမည် ဖြစ်သည်။ ထို့ကြောင့် ၉ ဂဏန်းသည် သတ်၍ မသေသော ဂဏန်းဟု ဆိုသည်။ အဆိုပါ ၉-ဂဏန်းသည် ကမ္ဘာတည်အောင် အဓွန့်ရှည်တည်တံ့နေမည့် ဂဏန်းဟု အယူရှိကြသည်။ မြန်မာပညာရှိများက ထို ၉-ဂဏန်းကို **နဝင်း**ဟု သတ်မှတ်အသုံးပြုခဲ့ကြသည်။ နဝင်းသည် လောကီပညာ အရပ်ရပ်၌ လိုအပ်သလို အသုံးပြုနိုင်သည်ဟု ဆိုကြသည်။
## ကိုးကား
ကဏ္ဍ:ဗေဒင်
ရှင်ပင်ပက်လက် ရေစက်လက်ဘုရား

မန္တလေးတွင် ငြိမ်းငြိမ်းချမ်းချမ်းနေလိုသူများ၊ ပူပင်သောက ရှိနေသူများ၊ အငြိမ်းဓာတ်နှင့် နဝင်းဓာတ်များ ရစေနိုင်သော ဘုရားတစ်ဆူရှိသည်။ ထိုဘုရားကို ပူဇော်ဆည်းကပ် ကိုးကွယ်ကြသည်။ အဆိုပါဘုရားသည် မန္တလေးမြို့၊ ၃၄-လမ်း၊ မလွန်ကတ္တူရပ်တွင် တည်ရှိပြီး ဘုရားဘွဲ့တော်ကို ရှင်ပင်ပက်လက် ရေစက်လက်ဟု ကမ္ပည်းတပ်ထားသည်။ ရှင်ပင်ပက်လက် ရေစက်လက် ဘုရားသည် မန္တလေးမြို့ မတည်မီ ၁၃-နှစ်စော၍ သက္ကရာဇ် ၁၂၀၈-ခုနှစ်က တည်ခဲ့ခြင်းဖြစ်သည်။ 

ဘုရားတည်ထားပုံမှာလည်း တစ်မူထူးခြားနေပေသည်။ ကျောက်တောင် ကျောက်ဆောင်များအသွင် ပြုလုပ်ပြီး ထိုကျောက်တောင်တွင် လိုဏ်ဂူသဏ္ဌာန် ပြုလုပ်ထားသည်။ ကျောက်တောင် ပတ်လည်တွင် ဝိဇ္ဇာ၊ တပသီ၊ ယောဂီ၊ ရရရသေ့သူတော်စင်အပေါင်းတို့ ခြံရံထားသည်။ လိုဏ်ဂူအတွင်း၌ ဗုဒ္ဓဘုရားရှင် ပပက်လက်ရုပ်ပွားတော်မြတ်ကို စံပယ်စေသည်။ ထိုအပေါ်မှ ရေတစ်စက် တစ်စက်ကျစေရန် ဖန်တီး၍ ရှင်ပင်ပက်လက် ရေစက်လက်ဟူသော ဘွဲ့တော်နှင့်အညီ လိုက်ဖက်အောင် ပြုလုပ်ထားခြင်း ဖြစ်သည်။ 

ဘုရားဒကာမှာ အမရပူရမြို့နေ ဦးကောင်းနှင့် ဒေါ်မယ်ရွက်တို့၏ ကောင်းမှုဟု သိရသည်။ အင်းဝပြည့်ရှင် ဘုရင်မင်းခေါင်လက်ထက်တွင်လောကီဝိဇ္ဇာပညာရပ်တို့ကို တစ်ဖက်ကမ်းရောက် တတတ်မြောက်အောင်မြင်တော် မူကြသော ဗားမဲ့၊ ဗားမြိုက်၊ ဗားတမော့၊ ဗားကရာဟူသော ပုဂ္ဂိုလ်ကျော်ဘုန်းတော်ကြီး လေးပါးရှိတော်မူခဲ့သည်။ အဆိုပါ ဗားလေးပါးဝင် ဆရာတော်ကြီးများ၏ တပည့်ရင်း ရှင်သူငယ်ဟု အမည်တွင်သည့် ရဟန်းတစ်ပါးရှိသည်။ ရှင်သူငယ်သည် အင်းအိုင်၊ လက်ဖွဲ့၊ဆေး ၊ ဓာတ် စသည့် လောကီအတတ်ပညာအမျိုးမျိုးကို ကျွမ်းကျင်တော်မူသည်။ ထိုရဟန်းသည် ဗားလေးပါးဝင် ဆရာတော်ကြီးများ၏ တပည့်အရင်းဖြစ်၍ လောကီဝိဇ္ဇာပညာရပ်တွင် သူမတူအောင်တတ်မြောက်တော်မူသည်ဟု ကျော်ကြားလေသည်။ ဘုရားဒကာ ဦးကောင်းနှင့် ဇနီး ဒေါ်မယ်ရွက်တို့က ရှင်သူငယ်ကိုယ်တော်အတွက် ပစ္စည်းလေးပါးနှင့် လိုအပ်သမျှတို့ကို လှူဒါန်း၍ ကိုးကွယ်ခဲ့ကြသည်။ ရှင်သူငယ် ဆရာအရှင်ကလည်း  ပစ္စည်လေးပါး ဒါယကာ ဦးကောင်းနှင့် ဒေါ်မယ်ရွက်တို့ကို မိမိတတ်မြောက်သောပညာတို့ဖြင့် စောင့်ရှောက်လေ့ရှိသည်။

တစ်နေ့တွင် ဦးကောင်းနှင့် ဒေါ်မယ်ရွက်တို့သည် လောကတွင်ကျင်လည်နေသူ ရှင်လူအများကို‌ ဘေးရန်အန္တရာယ် ကင်းစင်ကြစေပြီး ကုသိုလ်တရားပွားများနိုင်စေရန်နှင့် နိဗ္ဗာန်ချမ်းသာကို ရကြစေလိုသော ဆန္ဒဖြင့် ဗုဒ္ဓကိုယ်စားတော်ရုပ်ပွားတော်မြတ် တစ်ဆူကို တည်ထားကိုးကွယ်လိုကြောင်း ဆရာအရှင်အား လျှောက်ထားခဲ့ကြသည်။ ဆရာအရှင် ရှင်သူငယ်ကို အမှူးဦးစီးနာယကထား၍ သက္ကရာဇ် ၁၂၀၈-ခုနှစ်၊ ပြာသိုလပြည့်နေ့တွင် နောင်အခါ မလွန်ကတ္တူရပ် ဖြစ်လာမည့် အရပ်၌ ဗုဒ္ဓပက်လက် ရုပ်ပွားတော်မြတ်ကို တည်ထားကိုးကွယ်ခဲ့ကြသည်။  

ရှင်ပင်ပက်လက် ရေစက်လက်ဟူသော ဘုရားဘွဲ့တော်သည် နဝင်းဓာတ်ဆင်၍ သမုတ်ခဲ့ခြင်း ဖြစ်သည်။ (ရှင်=၄၊ ပင်=၅၊ ပေါင်း ၉-နဝင်းဓာတ်) (၉ နှစ်ရပ်ပေါင်း ၁၈၊ ၁နှင့် ၈ ပေါင်း ၉-နဝင်းဓာတ်) ဖြစ်သည်။ ရှင်ပင်ပက်လက်ဟူသော နဝင်းဓာတ်ကိုယူပြီး ရေစက်လက်နှင့် တွဲ၍ အငြိမ်းဓာတ်ကို ယူပြန်သည်။ (ရေ=၄၊ စက်=၃၊ လက်=၄၊ ထိုသုံးရပ်ပေါင်းလျှင် ၁၁ ရသည်။) ၁၁ သည် မီးဆယ့်တစ်ပါးတို့၏ အေးရာငြိမ်းရာ နိဗ္ဗာန်အငြိမ်းဓာတ်ကို ရည်ညွှန်း၍  ရှင်ပင်ပက်လက် ရေစက်လက်ဘုရားကို တည်ခြင်းဖြစ်သည်ဟု သမိုင်းဟောင်းက ဆိုသည်။

ရှင်ပင်ပက်လက် ရေစက်လက်ဘုရားအတွင်း၌ အလွန်လက်ရာမြောက်၍ သပ္ပာယ်လှသော လျောင်းတော်မူကြီး တစ်ဆူလည်း တည်ထားကိုးကွယ်ခဲ့သည်။ ထို့အပြင် ရှေးခေတ်အဆက်ဆက်မှ ဗုဒ္ဓရုပ်ပွားတော်များကိုလည်း အပူဇော်ခံထားသည်။ 

ရှင်ပင်ပက်လက် ရေစက်လက်ဘုရားပွဲတော်ကို သီတင်းကျွတ်လတွင် ဇာတ်ပွဲထည့်၍ ကျင်းပသည်။

## ကိုးကား
ကဏ္ဍ:မန္တလေးတိုင်းဒေသကြီးအတွင်းရှိ စေတီပုထိုးများ
ဒဟတ္တောဘုရား

**ဒဟတ္တောဘုရား**သည် မန္တလေးမြို့၊ ရတနာဘုမ္မိအနောက်ပိုင်း ၈၄-၈၅ လမ်းကြား၊ ၃၅-၃၆ လမ်းအတွင်း၌ တည်ရှိသည်။ ဒဟတ္တောဘုရားကို ပုဂံပြည့်ရှင် အလောင်းစည်သူမင်း၏ သားတော်ကြီးမင်းရှင်စော တည်ထားကိုးကွယ်ခဲ့ခြင်းဖြစ်သည်။

## ကိုးကား
ဆူလီ

thumb
**ချွိုင် ဂျင်ရီ** (၁၉၉၄-၂၀၁၉) သည် သရုပ်ဆောင်အမည် **ဆောလီ**အဖြစ် လူသိများသော ကိုရီးယား တေးရေး တေးဆို သရုပ်ဆောင်နှင့် ကိုယ်ဟန်ပြမယ် ဖြစ်သည်။ ၁၉၉၄မတ်၂၉ တောင်ကိုရီးယား နိုင်ငံ ဘူဆန်မြို့၌မွေးဖွားသည်။မောင်နှမမှာ ချွဲဒယ်ဟီးဖြစ်သည်။ 
၂၀၀၅ခုနှစ်တွင် SBS ရုပ်သံဇာတ်လမ်းတွဲတခုဖြစ်‌သော Ballad of Seodong (2005) ၌ Young Princess Seonhwa of Silla အဖြစ်ပါဝင်ကာ ကလေးသရုပ်ဆောင်အဖြစ် လူသိများလာခဲ့ပြီး အနုပညာခရီး စသည်။ တေးဂီတအဖွဲ့ ​f(x) နှင့်  SM Town (၂၀၀၉-၂၀၁၉)တွင်ပါဝင်ခဲ့သည်။အရပ်မှာ ၅ပေ၇လက်မဖြစ်သည်။
၂၀၀၉ ခုနှစ်တွင် f(x) အမည်ရှိ တောင်ကိုးရီးယား မိန်းကလေးအဆိုအဖွဲ့ ၌ အဖွဲ့ဝင်အဖြစ် ပွဲထွက်လာခဲ့သည်။thumb
၂၀၁၃ခု၌ SBSရုပ်သံလှိုင်းမှ ထုတ်လွှင့်သော to the beautiful you ဇာတ်လမ်းတွဲ၌ ဂူဂျယ်ဟီး အနေဖြင့် မင်းသမီးနေရာမှပါဝင်သရုပ်ဆောင်ခဲ့ရာ အားပေးမှုများစွာရရှိခဲ့သည်။ ၂၀၁၄ ခုတွင် အခြားအဖွဲ့ဝင်များနှင့် အဆင်မပြေဖြစ်လာ၍ ၂၀၁၅ အစောပိုင်းတွင် အဖွဲ့မှ ထွက်သည်။ သရုပ်ဆောင်နှင့် ကိုယ်ဟန်ပြခြင်းကို အာရုံစိုက် လုပ်သည်။ ၂၀၁၈ ခုတွင် သီချင်းပြန်ဆိုပြီး တကိုယ်တော်တေးစီးရီး **မှင်စာ** ကို ၂၀၁၉ ခု၊ ဇွန်လတွင် ဖြန့်သည်။thumb
အချစ်ရေးတွင်လည်း နှစ်ပေါင်းများစွာ တွဲလာသူတစ်ယောက်ရှိသော်လည်း လက်ထပ်ခြင်းမရှိပေ။အောင်မြင်ရန်လိုလားသည့် အနုပညာရှင် အနေဖြင့် ဖိအားများစွာ ဝမ်းနည်းမှုများစွာ ကြုံတွေ့ရသဖြင့် အသက် ၂၅နှစ်အရွယ်တွင် မိမိကိုယ်ကို သက်သေခဲ့ကြောင်း ယူဆရသည်။ပျော်ပျော်နေတက်သောသူ အမြဲပြုံးရွှင်နေတက်သော သူ့ထံတွင် သက်သေလောက်သည်အထိ စိတ်ဖိစီးမှုများ ရှိမှန်း မည်သူမှ မသိနိုင်ချေ။
၂၀၁၉ ခု၊ အောက်တိုဘာလ ၁၄ ရက် ညနေ ၃ နာရီ ၂၀ ခန့်တွင် ဆောင်းနမ်မြို့၊ ဆူဂျောင်းနယ်မြေရှိ နေအိမ်တွင် သေဆုံးနေကြောင်း သူ့မန်နေဂျာက တွေ့သည်။
ဆူလီ သေဆုံးမှုအတွက် ကိုရီးယားအနုပညာရှင်များ ဝမ်းနည်းစိတ်မကောင်းဖြစ်ခဲ့ကြကာ သူ့ ပရိသတ်များကပါ ဝမ်းနည်းခဲ့ကြသည်။

## ကိုးကား
မက်ဆုအိုဇေး

**မက်ဆုအိုဇေး** (၁၉၈၈ ခုနှစ်၊ အောက်တိုဘာလ ၁၅ ရက်နေ့ဖွား) သည် ဂျာမန်လူမျိုး ဘောလုံးအားကစားသမားတစ်ဦး ဖြစ်သည်။ ၎င်းသည် တူရကီကလပ် Istanbul Basaksehir
တွင် ကစားနေသူ ဖြစ်သည်။ အိုဇေးသည် များသောအားဖြင့် ကွင်းလယ်တွင် ကစားသည်။ ၎င်းသည် စီနီယာကစားသမားဘဝကို မွေးရပ်မြို့ရှိ Schalke 04 ကလပ်တွင် စတင်ခဲ့သည်။

## ကလပ်ကစားသမားဘဝ
### Schalke 04
### Werder Bremen
### ရီးယဲမက်ဒရစ် (Real Madrid) 
#### ၂၀၁၀ - ၂၀၁၁ ရာသီ
#### ၂၀၁၁ - ၂၀၁၂ ရာသီ
#### ၂၀၁၃ - ၂၀၁၄ ရာသီ
### အာဆင်နယ်
#### ၂၀၁၃ - ၂၀၁၄ ရာသီ
#### ၂၀၁၄ - ၂၀၁၅ ရာသီ
#### ၂၀၁၅ - ၂၀၁၆ ရာသီ
#### ၂၀၁၆ - ၂၀၁၇ ရာသီ
#### ၂၀၁၇ - ၂၀၁၈ ရာသီ
#### ၂၀၁၈ - ၂၀၁၉ ရာသီ
#### ၂၀၁၉ - ၂၀၂၀ ရာသီ
### နိုင်ငံတကာကစားသမားဘဝ
### ကစားသည့် ပုံစံ
### ဘောလုံးသမားဘဝ၏ ပြင်ပ
### ကစားသမားဘဝ အချက်အလက်များ
### ဂုဏ်ပြုဆုများ
## ကိုးကား
မြမဉ္ဇူစေတီ

**မြမဉ္ဇူစေတီ**တော်သည် မန္တလေးတိုင်းဒေသကြီး၊ ဝမ်းတွင်းမြို့နယ်၊ တဲစုရွာတွင် တည်ရှိသည်။
 

## ကိုးကား
ချလိမ်ဖွန် မာလာခမ်

**ချလိတ်မပုန် မာလာခန်** (, ; မွေးဖွား အောက်တိုဘာ ၁၀၊ ၁၉၆၂) ထိုင်းနိုင်ငံသား အမျိုးသားအဆိုတော်တစ်ဦးဖြစ်သည်။

## အလုပ်ရှာဖွေရေး 
### ဓာတ်ပြား 
#### အယ်လ်ဘန် 
* Tam Jai Mae Terd Nong
* Ror Mia Phee Pler
* Ar Dia Rak Wan Khao Phan Sa
* Pued Tam Nan Bak Job Loey
* Kid Hod Pla Keng
* Sieng Jak Phoo Yai Baan

## ကိုးကား
ဘူတာနယ်နိမိတ်

**ဘူတာနယ်နိမိတ်** ဆိုသည်မှာ ဘူတာတစ်ခုတွင်တပ်ဆင်ထားသည့် အပြင်ဘက်အကျဆုံးအချက်ပြများ၏ စပ်ကြား၌ တည်ရှိပြီး **ရုံပိုင်**တစ်ဦး၏ အုပ်ချုပ်မှုအောက်၌ ရှိသော မီးရထားလမ်း၏ တစ်စိတ်တစ်ဒေသကို ဆိုလိုသည်။

## ကိုးကား 
မြန်မာ့မီးရထား
အင်ဖိုမြန်မာယူနီဗာစတီ

**အင်ဖိုမြန်မာယူနီဗာစတီ** (; အတိုကောက် **IMU**) သည် ရန်ကုန်မြို့၊ မြန်မာနိုင်ငံတွင် တည်ရှိသည့် ပုဂ္ဂလိကတက္ကသိုလ် တစ်ခု ဖြစ်သည်။ ၂၀၁၄ ခုနှစ်တွင် အင်ဖိုမြန်မာယူနီဗာစတီ သည် မြန်မာနိင်ငံ၏ အိုင်တီ နည်းပညာ ကို လိုအပ်ချက်ကို ဖြည့်ဆည်း ပေးရန် အင်ဖိုမြန်မာကောလိပ် အဖြစ်စတင်တည်ထောင်ခဲ့သည်။ အင်ဖိုမြန်မာယူနီဗာစတီသည် ကွန်ပြုတာ ဘာသာရပ်ကို အဓိကထား သင်ကြားပေးသေ တက္ကသိုလ် ဖြစ်သည်။ 

အင်ဖိုမြန်မာယူနီဗာစတီ တွင် တတ်ရောက်နိုင်သည့်ပရိုဂရမ်များမှာ ပီးယာဆန်က ပေးအပ်သော Higher National Certificate In Computing , Higher National Diploma In Computing နှင့် အက်ဒင်ဗာရာ‌နေပီးယားယူနီဗာစတီမှ ပေးအပ်သော B.Sc(Hons) in Computing, M.Sc ( Advanced Security & Digital Forensics) တို့ကို တတ်ရောက်သင်ကြားနိုင်သည်။
 
## သမိုင်း 
အင်ဖိုမြန်မာယူနီဗာစတီ ကို ၂၀၁၄ ခုနှစ်မှာ ပီးယာဆန်မှ အသိအမှတ်ပြုသော ကွန်ပျူတာ ကောလိပ်အဖြစ် စတင်တည်ထောင်ခဲ့သည်။ အင်ဖိုမြန်မာယူနီဗာစတီ နှင့် အင်္ဂလန်နိုင်ငံ၏အစိုးရတက္ကသိုလ် ဖြစ်သည့် အက်ဒင်ဗာရာ‌နေပီးယားယူနီဗာစတီ သည် ၂၀၁၇ ခုနှစ်တွင် မိက်ဖက်တက္ကသိုလ်အဖြစ် ကြေညာခဲ့သည်။  ၂၀၁၉ ခုနှစ်တွင် ကောလိပ် အဆင့်မှ ယူနီဗာစတီ သတ်မှတ်ခြင်းခံခဲ့ရသည်။

## တည်နေရာ 
အင်ဖိုမြန်မာယူနီဗာစတီ၏ကျောင်းဝန်းသည် ကမာရွတ် နှင့် ဝင်ဒါမီယာတွင် တည်ရှိသည်။

## ကိုးကား
## ပြင်ပလင့်ခ်များ 
*

ကဏ္ဍ:ရန်ကုန်တိုင်းဒေသကြီးအတွင်းရှိ တက္ကသိုလ်များ
ကဏ္ဍ:မြန်မာနိုင်ငံရှိ တက္ကသိုလ်နှင့်ကောလိပ်များ
တနင်္သာရီ အမျိုးသားများပြည်နယ်

thumb|အဆိုပြုထားသော တနင်္သာရီပြည်နယ် အလံ

**တနင်္သာရီ အမျိုးသားများပြည်နယ်** ဆိုသည်မှာ မြန်မာနိုင်ငံရှိ တိုင်းရင်းသား လက်နက်ကိုင် အဖွဲ့အစည်းများက ပြင်ဆင်ထားသော အမျိုးသားပြည်နယ်များကို အခြေခံထားသည့် "ဖက်ဒရယ် ပြည်ထောင်စု သမ္မတ မြန်မာနိုင်ငံ ဖွဲ့စည်းပုံအခြေခံ ဥပဒေ ဒုတိယမူကြမ်း"တွင် ပါဝင်သော ပြည်နယ်ကို အခြေခံသည့် ဖက်ဒရယ်ဖွဲ့စည်းပုံ အခြေခံမူများအရ တနင်္သာရီတိုင်း ကို တနင်္သာရီအမျိုးသားများ ပြည်နယ်ဟု ထည့်သွင်းဖော်ပြချက် ဖြစ်သည်။

## ကိုးကား 
## ပြင်ပလင့်ခ်များ 
* တနင်္သာရီ အမျိုးသားများပြည်နယ် ဖွဲ့စည်းပုံအခြေခံဥပဒေ
* ဖွဲ့စည်းပုံအခြေခံဥပ‌‌‌ဒေဆိုင်ရာ ကိစ္စရပ်များ - ပြည်နယ်ဖွဲ့စည်းပုံအခြေခံဥပဒေရေးဆွဲခြင်း (ဖက်ဒရယ်ယဉ်ကျေးမှုစာစဉ် - ၉) 

ကဏ္ဍ:တနင်္သာရီတိုင်းဒေသကြီး
ကဏ္ဍ:မြန်မာနိုင်ငံ၏ နိုင်ငံရေး
လောတ

**လောတ**​ဟာ ခါနာန်ပြည်​မှာ ဦးလေး​ဖြစ်သူ အာဗြဟံ​နဲ့ အတူနေ​တ​ယ်။ တဖြည်းဖြည်းနဲ့ အာဗြဟံ​နဲ့ လောတ​မှာ တိရစ္ဆာန်တွေ တိုးပွား​လာပြီး တိရစ္ဆာန်​အားလုံး​အတွက် စားကျက် မလုံလောက်​တော့ဘူး။ အာဗြဟံ​ဟာ လောတ​ကို ‘ငါ​တို့ တစ်နေရာ​တည်းမှာ အတူနေ​လို့ မဖြစ်တော့ဘူး။ မင်း​သွား​ချင်တဲ့​နေရာ​ကို အရင်​ရွေး​ပါ။ ပြီးမှ ငါ တခြားနေရာ​သွားမယ်’ လို့ ပြောလိုက်​တ​ယ်။ အာဗြဟံ​ဟာ တစ်ကိုယ်​ကောင်း​မ​ဆန်​ဘဲ ကြင်နာတတ်သူ မဟုတ်လား။

သောဒုံ​မြို့​နဲ့ နီးပြီး စိမ်း​စို၊ ရေ​ပေါတဲ့ နေရာကောင်း​တစ်ခုကို လောတ​တွေ့​သွားတယ်။ ဒါနဲ့ အဲဒီ​နေရာ​ကို သူ​ရွေး​လိုက်​ပြီး မိသားစု​လိုက် ပြောင်းရွှေ့​သွားတယ်။

သောဒုံ​မြို့သား​တွေနဲ့ အနီး​တ​ဝို​က်​က ဂေါမောရ​မြို့​သားတွေ​ဟာ အရမ်း​ကို ဆိုးသွမ်း​ကြ​တ​ယ်။ ဆိုး​လွန်း​အားကြီး​လို့ အဲဒီမြို့​တွေကို ဖျက်ဆီး​ဖို့ ယေဟောဝါ ဆုံးဖြတ်​လိုက်တယ်။ ဒါပေမဲ့ လောတ​နဲ့ မိသားစု​ကို ယေဟောဝါ ကယ်တင်​ချင်​လို့ ကောင်းကင်တမန်​နှစ်ပါး​ကို စေလွှတ်​ပြီး ‘ဒီ​မြို့​က မြန်မြန်​ထွက်သွား​ကြ။ ဒီ​မြို့​ကို ယေဟောဝါ ဖျက်ဆီး​တော့မှာ’ လို့ သတိပေး​ခိုင်း​တ​ယ်။

လောတ​ဟာ ချက်ချင်း​မ​ထွက်​ဘဲ အချိန်ဆွဲ​နေတယ်။ ဒါနဲ့ ကောင်းကင်တမန်တွေက လောတ၊ သူ့​ဇနီး​နဲ့ သူ့​သမီး​နှစ်ယောက်​ကို မြို့ပြင်​ကို ဆွဲထုတ်​လာပြီး ‘ပြေး​ကြ။ အသက်ရှင်ချင်​ရင် နောက်လှည့်​မကြည့်​နဲ့။ လှည့်ကြည့်​ရင် သေ​မယ်’ လို့ ပြောတယ်။

ဇော​ရ​မြို့​ကို သူတို့​ရောက်တဲ့​အခါ ယေဟောဝါဟာ သောဒုံ​မြို့​နဲ့ ဂေါမောရ​မြို့​အပေါ် ကန့်နဲ့မီး ရွာ​ကျ​စေတယ်။ မြို့​နှစ်မြို့​စလုံး ပြာ​ကျ​သွားတယ်။ လောတ​ရဲ့​ဇနီးဟာ ယေဟောဝါ​စကား နားမထောင်​ဘဲ နောက်လှည့်​ကြည့်​လိုက်တာ ဆား​တိုင်​ဖြစ်သွား​ပါ​လေရော။ လောတ​နဲ့  သမီး​နှစ်ယောက်​က​တော့ ယေဟောဝါ​စကား နားထောင်​လို့ မသေကြဘူး။ လောတ​ရဲ့ဇနီး ဆား​တိုင်​ဖြစ်သွား​လို့ လောတ​ရော သမီး​တွေပါ ဝမ်းနည်း​ကြ​မှာဖြစ်​ပေ​မဲ့ ယေဟောဝါရဲ့ သတိပေးချက်​တွေကို နားထောင်​ခဲ့လို့ သူတို့ ဝမ်းသာ​ခဲ့ကြ​မှာပါ။
## ကိုးကား
ကဏ္ဍ:ဓမ္မဟောင်းကျမ်းရှိ ပုဂ္ဂိုလ်များ
တိတုဩဝါဒစာ

**၁။** **စံတော်မီ** **ဝိသေသလက္ခဏာ**

သာသနာပြုဆရာကြီးတစ်ပါးက (၁၉)ရာစုနှစ်အတွင်းတွင် အခန်းတို(၃)ခုဖြင့် ရေးသားထားသော ဓမ္မပေးစာဖြစ်သည်ဟု ဆိုသည်။ သို့သော်လည်း (၂၀)ရာစုနှစ် သာမက (၂၁)ရာစုတိုင်အောင် အလင်းပေးနိုင်စွမ်းရှိသည်။ ဤကျမ်းစာသည် ပေါလု၏ အာဘော်သက်သက်မဟုတ်။ အသင်းတော် သမိုင်း၏ အနှစ်သာရ ဖြစ်သည်။ ကနဦးအသင်းတော်များတွင် လက်ခံကျင့်သုံးသော အသင်းတော် မဏ္ဍိုင် ဖြစ်သည်။

သန့်ရှင်းသော် ဝိညာဉ်တော် ဖော်ပြချက်ဖြင့် ရေးသားသောကြောင့် အခြားမည်သူကမှ ဖြည့်စွက်ခြင်း မပြုနိုင်ပါ။ သင်းအုပ်များ ဖြောင့်မတ်မှန်ကန်စွာ ပြုကင့်နိုင်သည့် သမ္မာလမ်းညွှန်ဖြစ်သည်။ တိမောသေ ပထမဩဝါဒစာစောင်တွင်လည်း တွေ့နိုင်သည်။ ထပ်မံဖော်ပြခြင်း ဖြစ်သော်လည်း မလိုအပ်ဘဲ စကားကြောရှည်ခြင်း မဟုတ်။ ဓမ္မသစ်အခြားကျမ်းများတွင်လည်း တွေ့ရမည်။ ထို့ကြောင့် ယုံကြည်သူများ စနစ်တကျရှိစေလို၍ ဘုရားသခင်က အကျယ်တဝင့် ရှင်းပြခြင်း ဖြစ်သည်ဟု နားလည်ရသည်။

အထူးသဖြင့် တိ ၂:၁၁-၁၄ သည် အဓိကကျမ်းချက်ဖြစ်သည်။ အခြေခံမူဝါဒနှင့် ကျေးဇူးတော်အား ချိန်ခွင်လျှာသဖွယ် ထိန်းထားပေးသည်။

**၂။** **ကျမ်းရေးသူ**

ဓမ္မသစ် အမှုတော်ဆောင်များသို့ ဩဝါဒစာဟူသော မိတ်ဆက်စာတွင် တိတုအကြောင်း ဆွေးနွေးထားသည်ကို တွေ့ရှိနိုင်သည်။

**၃။** **အချိန်ကာလ**

ရည်ရွယ်ချက်နှင့် စကားလုံး အသုံးအနှုန်းယှဉ်တူသောကြောင့် ရှေးရိုးဝါဒီများက ဤဩဝါဒစာသည် တိမောသေပထမဩဝါဒနှင့် တစ်ချိန်တည်း တပြိုင်တည်း ရေးသားသည်ဟု ခန့်မှန်းကြသည်။ တိမောသေ ပထမဩဝါဒစာနှင့် ဒုတိယဩဝါဒစာအကြားတွင် ဖြစ်နိုင်သည်။ ဒုတိယဩဝါဒစာထက် နောက်မကျနိုင်။ အချိန်ကာလ အတိအကျပြောရန် ခက်ခဲသော်လည်း AD ၆၄နှင့် ၆၆ အကြား ဖြစ်ဟန်တူသည်။ မူလရေးသားသော နေရာသည် မက်ဆီဒိုးနီးယားဖြစ်သည်။

**၄။** **နောက်ခံသမိုင်းနှင့်ရည်ရွယ်ချက်**

အမှုတော်ဆောင်နှင့် ပတ်သက်၍ ဩဝါဒစာနှစ်စောင် ရေးသားခဲ့ပြီးနောက်တွင် ဤတိတုဩဝါဒစာတွင် ဘုရားသခင်၏ ကျေးဇူးတော်နှင့် ကောင်းသော အမှုပြုကျင့်ရမည့်အကြောင်းကို မြွေမသေ တုတ်မကျိုး ချိန်ခွင်လျှာညှိ၍ သဟဇာတဖြစ်စေရန် နိဂုံးချုပ်ပေးထားသည်။ ယနေ့ခေတ်ကာလတွင် ကျေးဇူးတော်သာ အဓိကထားကြပြီး ဘုရားသခင်၌ ကောင်းသောအကျင့် ပြုကျင့်ရန် အားနည်းလာကြသည်။ ထိုအပြုအမူ အယူအဆသည် မှားယွင်း၍ မှန်ကန်သော ကျေးဇူးတော်တရား မဟုတ်ပါ။

ထိုအကြောင်းကို ရှင်ပေါလုက အတိအလင်းသွန်သင်ထားသည်။ “ဤစကားသည် သစ္စာစကားဖြစ်၏။ ဘုရားသခင်ကို ယုံကြည်သူတို့သည် ကောင်းသော အကျင့်တို့ကို အမြဲကျင့်အံ့သောငှါ သတိပြုရကြမည့်ကြောင်း” (၃:၈(က))ဟု ဆိုထားသည်။

**ပါဝင်သည့်အချက်များ**

၁။ နှုတ်ခွန်းဆက်ခြင်း (၁:၁-၄)

၂။ ဝတ်ပြုအစည်းအဝေးမှ သင်းအုပ်ဆရာများ (၁:၅-၉)

၃။ ဝတ်ပြုအစည်းအဝေးမှ မှားတတ်သောအရာများ (၁:၁၀-၁၆)

၄။ ဝတ်ပြုအစည်းအဝေးအား လှုံ့ဆော်ခြင်း (၂:၁-၁၅)

၅။ ဝတ်ပြုအစည်းအဝေး၌ တိုက်တွန်းအားပေးခြင်း (၃:၁-၁၁)

၆။ နိဂုံးစကား (၃:၁၂-၁၅)

TAGS: တိတုဩဝါဒစာ
## ကိုးကား
ရှင်ယောဟန်ဩဝါဒစာတတိယစောင်

**၁။  စံတော်မှီဝိသေသလက္ခဏာ**

ရှင်ယောဟန်ဩဝါဒစာ တတိယစောင်သည် ဓမ္မာသစ်ကျမ်းတွင် အတိုဆုံး ကျမ်းစာဖြစ်သည် (ဒုတိယစာစောင် ထက် ဝါကျ တစ်ကြောင်းတိုသည်)။ ”ကျမ်းစာတွင် ဖော်ပြသမျှသည့် အကျိုးဖြစ်ထွန်းသည်” ဟု သမ္မာတရား၏ အချုပ်အခြာကို ဆိုလိုသည်။ အဓိကအာဘော်မှာ ဒုတိယဩဝါဒစာကဲ့သို့ ချစ်ခြင်းမေတ္တာနှင့် သမ္မာတရားဖြစ်သည်။  ဒုတိယစာစောင်အတိုင်း မှားယွင်းသောဆရာများအား ငြင်းပယ်သော်လည်း တပါးသူအား စိတ်ရှည်စွာသီးခံ၍ သမ္မာလမ်းသို့ ပို့ဆောင်ရန် သွန်သင်တိုက်တွန်းထားသည်။

**၂။  ကျမ်းရေးသူ**

**         **အပြင်ပန်းသဏ္ဌာန်အားဖြင့် ဒုတိယဩဝါဒ စာစောင်အတိုင်းဖြစ်သည်။ အလွန်တိုတောင်းပြီး ပုဂ္ဂိုလ်ရေး ပေးစာကဲ့သို့ ရှင်းလင်းစွာ ရေးသားထားသည်။ ပထမဩဝါဒလိုက်နာရန် မိမိအားနည်းချက်များကို လွယ်ကူစွာ သိရှိစေ နိုင်သည်။

Origen နှင့်Eusebius များ ကရှင်ယောဟန်ဩဝါဒစာစောင်ကို အဆင့်အတန်းသတ်မှတ်ရန် ငြင်းခုံ ကြသည်။ Clement နှင**့်**Dionysius ,Alexandria တို့ကမူCyril of Jerusalem ကဲ့သို့လက်ခံသည်။

အတွင်းသရုပ်အနေဖြင့် ပထမစာစောင်၊ ဒုတိယစာစောင်တို့နှင့် လွန်စွာ နီးစပ်သည်။ ဩဝါဒစာ (၃)စောင်စလုံး တစ်ခုနှင့်တစ်ခုနှီးနွယ်ပတ်သက်နေသည်။

ရှင်ယောဟန် ရေးသားထားခြင်း မဟုတ်ကြောင်း ယုံမှားသံသာဖြစ်ဖွယ်ရာ ရှာမတွေ့ပါ။

**၃။  အချိန်ကာလ**

**         **ပထမနှင့်ဒုတိယစာရေးသည့် အချိန်ကာလကို အဆိုပြုခဲ့ပြီးဖြစ်သည်။ ယေရှုရှလင်မြို့ မပျက်စီးမှီ နှစ်ပေါင်း ၆ဝ ခန့်က ရေးသားဟန်တူသည်။ လေ့လာသူများက ဧဖက်မြို့တွင် အေဒီ ၈၅-၉ဝ အကြား ရေးသားသည်ဟု ယူဆကြသည်။

**၄။  နောက်ခံသမိုင်းနှင့်ရည်ရွယ်ချက်**

**         **အသင်းတော်၏ဘဝသမိုင်းကြောင်းကို ထင်ဟပ်စေသော ဤဩဝါဒစာစောင်သည် ပထမရာစုနှစ် နှောင်းပိုင်းကာလကို ဖော်ဆောင်သည်။ တိုတောင်းသော အချက်(၃)ခုဖြင့် ရှင်းပြထားသည်။ ဝိညာဉ်ရေးရာကြွယ်ဝသော ဝါယု၊ ဒေမေတရိ၏ သက်သေခံချက်နှင့် မိမိအရေးကို ရှေ့တန်းတင်တတ်သော ‘ဒရောတရပ်တို့ အကြောင်းဖြစ်သည်။  ဒရောတရပ်ကဲ့သို့သော လူစွာလုပ်ချင်သူတွေ အသင်းတော်တွင် တွေ့ရတတ်သည်။ အခြားတစ်ဘက်တွင်မူ သူများထက် နှာတစ်ဖျားသာ၍ အခြားသူများကို အုပ်ချုပ်ချင်သော သင်းအုပ်မျိုးကို သတိပေးထားသည်။ ထိုကဲ့သို့သောလူသည် ကြာလာသောအခါ အာဏာရှင်ဖြစ်၍ (သာသနာ နယ်တစ်ခု၏ အကြီးအကဲ၊ဂိုဏ်းချုပ်)၂ ရာစုတွင် တကယ်တွေ့ ရှိလာသည်။

**ပါဝင်သည့်အချက်များ**

၁။  နှုတ်ခွန်းချွေလွှာဆုပဏ္ဍာ                    (၁:၁-၄)

၂။ ဘုရားသားဂါယု                                 (၁:၅-၈)

၃။  နိုင်ထက်စီးနင်းသမားဒရောတရပ်       (၁:၉-၁၁)

၄။  ဆက်စပ်ကိုးကွယ်သူဒေမေတရိ          (၁:၁၂)

၅။  တမာန်တော်၏စီမံချက်နှင့်

ကောင်းကြီးမင်္ဂလာ                              (၁:၁၃-၁၄)

TAGS: ရှင်ယောဟန်ဩဝါဒစာတတိယစောင်
## ကိုးကား
ရှင်ယောဟန်ဩဝါဒစာဒုတိယစောင်

**၁။  စံတော်မှီဝိသေသလက္ခဏာ**

ဤတိုတောင်းသော ဩဝါဒ(၃)စောင်သည် ရှေးဦးသန့်ရှင်းသူများသို့ အဖိုးမဖြတ်နိုင်သော ပုဂ္ဂိုလ်ရေးပေးစာ ဖြစ်သည်။

အချို့ခရစ်ယာန်များသည် အခြားသူများ အထူးသဖြင့် အတုအယောင် ယုံကြည်သူများအား စကားပြောလို သောအခါမည်ကဲ့သို့ စကားစ၍ မည်ကဲ့သို့ နိဂုံးချုပ်မည်နည်းဟု ပြောတတ်ကြသည်။ ထိုအခက်အခဲကို ‘ဒုတိယနှင့် တတိယဩဝါဒစာစောင်က အဖြေပေးထားသည်။ ဒုတိယ ဩဝါဒစာစောင်တွင် မိမိအိမ်(အိမ်သို့မဟုတ်အသင်းတော်) ကိုထိန်းသိမ်းဖို့ လုံခြုံစွာတံခါးပိတ်ဝါဒ ကျင့်သုံးဖို့ သွန်သင်ထားသည်။ တတိယဩဝါဒကျမ်းကမူ သာဝကခရီးသည် များနှင့်သာသနာပြုဆရာများအား လက်ခံဖို့ ” တံခါးဖွင့်ဝါဒ” ကို ကျင့်သုံးထားသည်။

**၂။  ကျမ်းရေးသူ**

အပြင်ပန်းသဏ္ဌာန်ဖြင့် ကြည့်ရလျှင် ဒုတိယဩဝါဒစာသည် ပထမဩဝါဒစာထက် အားနည်းသည်ဟု ယူဆ စရာရှိသော်လည်း အခြေအနေအတိုင်းအတာနှင့် လိုက်လျောညီထွေအောင် ရေးသားခြင်း ဖြစ်သည်။ Trenneus နှင့် အခြားသူများစွာက ဤကျမ်းသည် ပထမစာစောင်၏ အစိတ်အပိုင်းတစ်ခုအဖြစ် ခံယူသည်။ (အခန်းနှင့်အခန်းငယ်များ ကို ရာစုနှစ်ပေါင်းကြာမှ ခွဲစိပ်ခြင်း ဖြစ်သည်။ ) Origen ကသံသယရှိသော်လည်း Clement နှင့် Dionysius (bothof Alexandria) က ယောဟန်၏ စာအတိုင်း သဘောထားရှိကြသည်။ Cyprian ကမူ ရှင်ယောဟန်၏ အခန်းငယ် ၁ဝကို ကိုးကားသည်ဟုဆိုသည်။

အတွင်းလက္ခဏာသည် ရှင်ယောဟန်ဩဝါဒပထမစာစောင်နှင့် တတိယစာစောင်ရေးသားဟန် အသုံးအနှုန်း ဝေါဟာရ အတိုင်း ဖြစ်သည်။ သို့သော်လည်း ဒုတိယနှင့်တတိယဩဝါဒစာစောင်များသည် အဖွင့်ပိုင်းတွင် ပထမဩဝါဒစာစောင်နှင့်မတူညီပါ။ မပြောပလောက်သော ကွဲပြားသည်မှအပ လက်ရာ အသွင်အပြင်နှင့် ရေးသားသည့်အချိန်ကာလ တစ်ထေရာတည်းရှိသည်။

ဤဒုတိယဩဝါဒစာစောင်တွင် မယုံသင်္ကာအငြင်းပွားဖွယ်ရာ အကြောင်းရှာမတွေ့ပါ။ (ပထမဩဝါဒစာစောင် နိဒါန်းကို အသေးစိတ်ပြန်ဖတ်ပါ။ )

**၃။  အချိန်ကာလ**

**         **ပထမဩဝါဒစာစောင်မှာ ရှင်းပြပြီးသည့်အတိုင်း ကာလအပိုင်းအခြားနှစ်ခု ဖြစ်နိုင်ဖွယ်ရာရှိသည်။ ယေရှုရှလင် ဗိမာန်တော်မပျက်စီးမှီ နှစ်ပေါင်း(၆ဝ)ခန့် သို့မဟုတ် ထိုထက်နောက်ကျ၍ (၈၅-၉ဝ)အကြား ဖြစ်နိုင်သည်။ ယေရှုရှလင်ကို ဗဟိုထား၍တွက်ချက်လျှင် သက်ကျားအို တမာန်တော်ဧဖက်၏ ဘဝနောက်ဆုံးကာလတွင် ဖြစ်နိုင်သည်။

**၄။  နောက်ခံသမိုင်းနှင့်ရည်ရွယ်ချက်**

**         **ထိုအချိန်ကာသည်  ကနဦး အသင်းတော်မှ ဒေသနာရှင်များ ခြေသလုံးအိမ်တိုင်ဖြင့် လှည့်လည် တရားဟော သောကာလ ဖြစ်သည်။ နဖူးတွေ့ဒူးတွေ့ လိုက်လံ ဟောကြားရသည်။ ထိုဧဝံဂေလိနှင့် အမှုတော်ဆောင်များကို အစား အသောက်၊နဝကမ္မအလှူငွေများဖြင့် အိမ်ရှင်များက ဧည့်ဝတ်ကျေပွန်သော ကာလ ဖြစ်သည်။ သို့သော်လည်း ကံဆိုး သည်မှာ မိစ္ဆာဒိဋ္ဌိဆရာများနှင့် ဘာသာရေးဆရာများသည် ခြေလှမ်းသွက်လက်စွာဖြင့် ထိုလမ်းစဉ်အတိုင်း ခြေရာလိုက်နင်းကြသဖြင့် တံခါးပိတ်ထားရပြန်သည်။ (ပထမဩဝါဒစာစောင်ကိုကြည့်)။

ပထမရာစုနှစ်မှာ ဘာသာရေးအမြတ်ကြီးစားသူများကို သတိထား၍ တံခါးပိတ်ဝါဒကျင့်သုံးရန် အရေးကြီး သည်မှန်လျှင် ယနေ့ဂိုဏ်းဂန၊ဘာသာရေးယုံကြည်မှုနှင့် မှားယွင်းသောဘာသာရေးအယူဝါဒများကို ကျမ်းစာရှင် တမာန်တော်ယောဟန်က မည်သို့ပြောပါမည်နည်း။

ဒုတိယဩဝါဒစာစောင်၏ အနှစ်သာရမှာ ဒေသနာတော်မပါသော သင်ဆရာ၊ဟောဆရာများနှင့် ကင်းကင်းရှင်းရှင်း နေရမည့်အကြောင်း ဖြစ်သည်။ (ငယ်၁ဝ-၁၁)

**ပါဝင်သည့်အချက်များ**

၁။  တမာန်တော်၏နှုတ်ဆက်ပဏ္ဍာ-ကျေးဇူးတော်ကရုဏာတော်နှင့်ငြိမ်သက်ခြင်း (၁:၁၂-၁၃)

၂။  တမာန်တော်၏ပျော်ရွှင်ရာ- နာခံသော သားသမီးများ (၁:၄)

၃။  တမာန်တော်၏ညွှန်ကြားချက် –ချစ်ခြင်းမေတ္တာခံယူခြင်း (၁:၅-၆)

၄။  တမာန်တော်၏ပူပင်သောက –အန္တီခရစ်နှင့်လိမ်ညာသူများ(၁:၇-၁၁)

၅။  တမာန်တော်၏မျှော်လင့်ချက် – ပုဂ္ဂလိကခရီးစဉ်(၁:၁၂-၁၃)

TAGS: ရှင်ယောဟန်ဩဝါဒစာဒုတိယစောင်
## ကိုးကား
အနော်ရထာလမ်း

အနော်ရထာလမ်း(ယခင်ဖရေဇာလမ်း)သည် ကမ်းနားလမ်း (သခင်မြပန်းခြံမှတ်တိုင်)အနီးမှစ၍ အောက်ပုဇွန်တောင်လမ်း (ညောင်တန်းမှတ်တ်ိုင်)အနီးတွင် ဆုံးပါသည်။ရန်ကုန်မြို့ တောင်ပိုင်းတွင်ရှိသော အဓိကလမ်းမကြီးဖြစ်သည်။ထိုလမ်းကြီးသည် အရှေ့မှအနောက်သို့ဖောက်လုပ်ထားပြီး ဗိုလ်ချုပ်အောင်ဆန်းလမ်း၊မဟာဗန္ဓုလလမ်းတို့နှင့် အပြိုင်တည်နေသည်။ ထိုလမ်းမကြီးပေါ်တွင် မဟာဗိသျှနုဟိန္ဒူဘုရားကျောင်း ရှိသည်။

ကဏ္ဍ:ရန်ကုန်မြို့ရှိ လမ်းများ
၂/၁၀၀

မြန်မာ လုံချည် တော်တော် များများ မှာ **၂/၈၀ ၊ ၂/၁၀၀** ချည်သား စစ်စစ် နဲ့ရက်လုပ်ထားတယ် ဆိုတာကို ၊ နှစ်ပေါင်း ၈၀ နှစ်ပေါင်း ၁၀၀ သက်တမ်းရှိတဲ့ ချည်သားလို့အထင်မှား တတ်ကြပါတယ်။

**၂/၈၀** ၊ **၂/၁၀၀** ဆိုတာ ဘာလဲ? သူတို့ကြားက ကွာခြားချက်က ဘာတွေလဲ ဆိုတာ သိရသလောက်လေး မျှဝေပေးချင်ပါတယ်။

၂/၈၀ ၊ ၂/၁၀၀ ဆိုတာက ၈၀ ချည်ဂိတ် (သို့မဟုတ်) ၁၀၀ ချည်ဂိတ် ရှိတဲ့ ချည်ပင် နှစ်ပင်ကို လိမ်ပြီး ကျစ်ထားခြင်း ဖြစ်ပါတယ်။

ဒီလို ၈၀ ၊ ၁၀၀ ဆိုတဲ့ ချည်ဂိတ်တွေကို ဘယ်လိုခွဲခြားသလဲ ဆိုတော့ . . .

ချည်မှာ စံသတ်မှတ်ချက် တစ်ခုအနေနဲ့ ချည်ဂိတ်(ချည်နံပါတ်) အမျိုးမျိုးကို အနောက်နိုင်ငံများမှာ အသုံးပြု တဲ့ ပုံသေတွက်ချက်နည်းများ နဲ့တွက်ချက်ပြီး ခွဲခြား သတ်မှတ် ထားခြင်းဖြစ်ပါတယ်။ ဒီနေရာမှာလဲ ပုံသေတွက်ချက်နည်းပေါင်း များစွာရှိပြီး ချည်ရဲ့အရှည်ကို အခြေပြုတွက်ချက်ကြသလို ၊ တချို့ကတော့ ချည်ရဲ့အလေးချိန်ကို အခြေပြုတွက်ချက်ကြပါတယ်။ မြန်မာနိုင်ငံမှာတော့ ချည်ရဲ့အလေးချိန်ကိုသာ အခြေပြုတွက်ချက်ခွဲခြား ကြပါတယ်။

အလေးချိန်ကို အခြေပြု တွက်ချက်သော ပုံသေနည်းမှာ -

Count(ချည်နံပါတ်)= 840 yards per pound ဖြစ်ပါတယ်။

အဓိပ္ပာယ် ကတော့ ချည်နံပါတ်ဆိုတာ သတ်မှတ်အလေးချိန် (၁) ပေါင် မှာ ကိုက် (၈၄၀)အကြိမ်အရေအတွက် ဘယ်လောက်ပါသလဲဆိုတာကို တိုင်းတာဖော်ပြခြင်း သဘော ဖြစ်ပါတယ်။

ဥပမာ - ၈၀ ချည်ဆိုရင် ချည်အလေးချိန် (၁)ပေါင်မှာ (၈၄၀)ကိုက် အကြိမ်ပေါင်း(၈၀) ပါဝင်တယ်လို့ဆိုလိုခြင်းဖြစ်တယ်။ ဒါကြောင့် ၈၀ ချည် (၁)ပေါင်မှာ (၈၀×၈၄၀ကိုက်)=၆၇၂၀၀ ကိုက် အရှည်ရှိပါတယ်။ ဒီလို ၈၀ချည်ဂိတ် ရှိတဲ့ ၂ ပင်ကို လိမ်ပြီး ကျစ်ထားခြင်းဖြစ်လို့၂/၈၀
ချည်လို့ခေါ်ဆိုခြင်း ဖြစ်တယ်။

စံအလေးချိန် (၁)ပေါင်မှာ -

၄၀ ချည် ဆိုရင် ( ၄၀×၈၄၀ ကိုက်) = ၃၃၆၀၀ ကိုက်
၈၀ ချည် ဆိုရင် (၈၀×၈၄၀ ကိုက်) = ၆၇၂၀၀ ကိုက်
၁၀၀ ချည် ဆိုရင် (၁၀၀×၈၄၀ ကိုက်) = ၈၄၀၀၀ ကိုက်
ပါဝင်ကြောင်းတွက်ချက်လို့ရပါတယ်။

ချည်ရဲ့အရွယ်အစား (size) နဲ့ လုံးပတ် (diameter) ကို တိုင်းတာ ကြည့်ရင်လဲ ခွဲခြားသိမြင်နိုင်ပါတယ်။

စံအလေးချိန် (၁) ပေါင်မှာ ရှိတဲ့ ၄၀ ချည်ရဲ့ စုစုပေါင်း အရှည် (၃၃၆၀၀)ကိုက် ထက် ၈၀ ချည်ရဲ့စုစုပေါင်း အရှည်(၆၇၂၀၀)ကိုက် က ပိုရှည်ပါတယ်။ ဒါကြောင့် ပိုရှည်တဲ့ ချည်က ပိုပြီး လုံးပတ်သေးကာ ချည်ကို ( Cross Section) ဖြတ်ကြည့်ရင်လဲ ချည်(size) လုံးပတ် အရွယ်အစား ပိုသေးကြောင်း တွေ့ရပါတယ်။

ဒီလိုပဲ စံအလေးချိန်(၁)ပေါင်မှာ ၈၀ ချည်ဂိတ်ရှိတဲ့ ချည်ထက် ၁၀၀ ချည်ဂိတ်ရှိတဲ့ ချည်က ပိုရှည်ပြီး လုံးပတ် ပိုသေးပါတယ်။ ဒါကြောင့် ချည်ဂိတ် (ချည်နံပါတ်) ကြီးလာလေလေ ၊ လုံးပတ်ပို သေးလေလေ အရည်အသွေး ပိုမိုကောင်းမွန်တဲ့ ဝါဂွမ်းများကို အသုံးပြုရလေလေ ၊ ချည်သား ပိုမိုချောမွေ့ပြေပြစ်လာလေလေ ဖြစ်လို့ရက်လုပ်ထားသော အထည်သား ကလည်း ပိုမိုကောင်းမွန်လေလေ ဖြစ်ပါတယ်။

ဥပမာ - ၄၀ ချည်ဂိတ် နဲ့ရက်လုပ်ထားတဲ့ လုံချည်ထက် ၈၀ ချည်ဂိတ်နဲ့ရက်လုပ်ထားတဲ့ လုံချည်က ပိုမို ကောင်းမွန်ပြီး ၊ ၈၀ ချည် ဂိတ် ထက် ၁၀၀ ချည်ဂိတ်နဲ့လုံချည်က ပိုမို ချောမွေ့ပြေပြစ် ကောင်းမွန်ခြင်း ဖြစ်ပါတယ်
ဓမ္မရာဇဝင်ဒုတိယစောင်

ဒါဝိဒ်သည် ဤကျမ်းစောင်၏ အဓိကဇာတ်ကောင်ဖြစ်သည်။ အလင်းထဲတွင် လျှောက်လှမ်းပုံသည် မေရှိယဘုရင်ကို ပုံဆောင်သည်။ ကျမ်းစာအစပိုင်းသည် ဒါဝိဒ်၏ ယုံကြည်ခြင်းဖြင့် အောင်မြင်ပုံနှင့် ပြဿနာ ကြုံတွေ့ပုံများဖြစ်၍ နောက်ပိုင်းသည် ချမ်းသာမှုကို မခံစားနိုင်ပုံအကြောင်း ဖြစ်သည်။

**ပါဝင်သောအချက်များ**

**၁။** **ဒါဝိဒ်ဘုန်းတန်ခိုးထွန်းတောက်လာခြင်း (အခန်း** **၁–၁၀)**

(က) ရှောလုနှင့် ယောနသန်အတွက် ငိုကြွေးမြည်တမ်းခြင်း (အခန်း ၁)

(ခ) ယုဒဘုရင်ဖြစ် နန်းတက်ခြင်း (၂ : ၁-၇)

(ဂ) ရှောလုအိမ်နှင့် သဘောထားကွဲလွဲမှု (၂ :၈- ၄:၁၂)

(ဃ) ဣသရေလ တစ်မျိုးသားလုံး ဘုရင်အဖြစ်နန်းတက်ခြင်း (အခန်း ၅)

(င) ယေရုရှလင်သို့ ပဋိညာဉ်သေတ္တာဆောင်ယူခြင်း (အခန်း ၆)

(စ) ဘုရားသခင်နှင့် ဒါဝိဒ်အကြား ပဋိညာဉ် (အခန်း ရ)

(ဆ) ဣသရေလရန်သူများအား ကျေးဇူးပြုခြင်း (အခန်း ၉)

(ဇ) မေဖိဗောရှက်အား ကျေးဇူးပြုခြင်း (အခန်း ၁၀)

(ဈ) အခြားအောင်မြင်မှုများ (အခန်း ၁၁၊၁၂)

**၂။** **ဒါဝိဒ်ကျဆုံးခြင်း**

(က) ဗေသရှေဘနှင့် ဥရိယအပေါ် ရာဇဝတ်မှုကျူးလွန်ခြင်း (အခန်း ၁၁)

(ခ) ဘုရားသခင်ထံ ဝန်ချတောင်းပန်ခြင်း (အခန်း ၁၂)

**၃။** **ဒါဝိဒ်၏** **ဒုက္ခများ (အခန်း** **၁၃–၂၀)**

(က) အာမနုန်က တာမာအား လင်မယားပြုကျင့်ခြင်း (၁၃:၁-၁၉)

(ခ) အဗရှလုံက အာမနုန်အား လက်စားချေပြီး ထွက်ပြေးခြင်း (၁၃:၂၀-၃၉)

(ဂ) အဗရှလုံ ယေရုရှလင်သို့ ပြန်လာခြင်း (အခန်း ၁၄)

(ဃ) အဗရှလုံ ပုန်ကန်ခြင်းနှင့် ဒါဝိဒ်ပုန်းရှောင်ခြင်း (၁၅:၁-၁၈)

(င) မိတ်ဆွေလား ရန်သူလား (၁၅:၁၉ – ၁၆:၁၄)

(စ) အဗရှလုံ၏ အတိုင်ပင်ခံများ (၁၆:၁၅ – ၁၇:၂၃)

(ဆ) အဗရှလုံ သေ၍ဒါဝိဒ်ငိုခြင်း (၁၇:၂၄- ၁၉:၈)

(ဇ) ဒါဝိဒ်ပြည်တော်ပြန်ဝင်ခြင်း (၁၉:၉ – ၄၃)

(ဈ) ရှေဘပုန်ကန်ခြင်း နှင့် သေခြင်း (အခန်း ၂၀)

**၄။** **နောက်ဆက်တွဲ**

(က) အစာရေစာငတ်မွတ်ခေါင်းပါးခြင်းဘေးဒဏ် (အခန်း ၂၁)

(ခ) ဒါဝိဒ်၏ ဆာလံချီးမွမ်းသီချင်း (အခန်း ၂၂)

(ဂ) ဒါဝိဒ် ညာလက်ရုံးမှူး (အခန်း ၂၄)

(ဃ) ဒါဝိဒ် သန်းခေါင်စာရင်းကောက်ခြင်း (အခန်း ၂၄)

TAGS: ဓမ္မရာဇဝင်ဒုတိယစောင်
## ကိုးကား
ရာဇဝင်ချုပ်ဒုတိယစောင်

## ပါဝင်သောအချက်များ
**၁။** **ရှောလမုန်ဘုရင်၏** **နိုင်ငံတော် (အခန်း၁–၉)**

(က) ရှောလမုန်၏ယုံကြည်ကိုးကွယ်မှု၊ ဉာဏ်ပညာနှင့်ကြွယ်ဝချမ်းသာမှု (အခန်း ၁)

(ခ) ဗိမာန်တော်ဆောက်လုပ်ရန်ပြင်ဆင်ခြင်း၊ ဆောက်လုပ်ခြင်းနှင့်အနုမောဒနာပြုခြင်း (အခန်း၂-၇)

(ဂ) ရှောလမုန်မင်း၏ လျှမ်းလျှမ်းတောက်ချမ်းသာကြွယ်ဝမှု (၈:၁-၉:၂၈)

(ဃ) ရှောလမုန်ကွယ်လွန်ခြင်း (၉:၂၉-၃၁)

**၂။** **နိုင်ငံတော်၏တိုင်းခရိုင်များ (အခန်း** **၁ဝ)**

**၃။** **ယုဒနိုင်ငံတော်  (အခန်း** **၁၁:၁–အခန်း၃၆:၁၉)**

(က) ရောဗောင်မင်း  (အခန်း ၁၁၊၁၂)

(ခ) အဘိယမင်း    (အခန်း ၁၃)

(ဂ) အာသမင်း     (အခန်း ၁၄-၁၆)

(ဃ) ယောရှဖတ်မင်း  (အခန်း ၁၇-၂ဝ)

(င) ယဟောရံမင်း (အခန်း ၂၁)

(စ) အာခဇိမင်း   (အခန်း  ၂၂:၁-၉)

(ဆ) အာသလိ ဘုရင်မအာဏာသိမ်းခြင်း (အခန်း ၂၂:၁ဝ-၂၃:၂၁)

(ဇ) ယောရှမင်း  (အခန်း ၂၄)

(ဈ) အာမဇိမင်း  (အခန်း ၂၅)

(ည) ဩဇိမင်း   (အခန်း ၂၆)

(ဋ) ယောသံမင်း (အခန်း ၂၇)

(ဋ္ဌ) အာခတ်မင်း  (အခန်း ၂၈)

(ဍ)  ဟေဇကိမင်း  (အခန်း ၂၉-၃၂)

(ဎ ) မနာရှေမင်း     (အခန်း ၃၃:၁-၂ဝ)

(ဏ) အာမုန်မင်း   (အခန်း ၃၃:၂၁-၂၅)

(တ) ယောရှိမင်း    (အခန်း ၃၄၊၃၅)

(ထ) ယောခတ်မင်း (အခန်း၃၆:၁-၃)

(ဒ) ယောယကိမ်မင်း  (အခန်း ၃၆:၄-၈)

(ဓ) ယေခေါနိမင်း    (အခန်း ၃၆:၉-၁ဝ)

(န) ဇေဒကိမင်း    (အခန်း ၃၆:၁၁-၁၉)

**၄။** **ဗာဗုလုန်သို့** **ဖမ်းဆီးခေါ်ဆောင်သွားခြင်း (အခန်း** **၃၆:၂ဝ–၂၁)**

**၅။** **ကုရုမင်းအမိန့် (အခန်း** **၃၆:၂၂–၂၃)**

**အနက်ဖွင့်ဆိုချက်**

ရာဇဝင်ချုပ်စာစောင်သည် ကြီးမားရှည်လျားသော မဟာရာဇဝင်ဖြစ်သည်။ ထို့ကြောင့် စာဖတ်ပရိသတ် မငြီးငွေ့စေရန် အပိုင်း(၂)ပိုင်း ခွဲကန့်ထားသည်။ ပထမစောင်နှင့် ဒုတိယစောင် ခွဲကန့်သော နေရာဖြစ်သည် ပထမစောင်သည် ဒါဝိဒ်မင်းအသုဘ အခမ်းအနားတွင် ပြီးဖုံးကား ဖွင့်လှစ်သည်။

၅ရာ ၂၉နောက်ဆုံးခန်း ဒါဝိဒ်မင်း ကွယ်လွန်ခါနီးတွင် သားတော်မောင် ရှောလမုန် အား ဘုရင်ရာထူး လွှဲပြောင်း အပ်နှင်းခဲ့သည်။ ၆ရာကို ရှောလမုန်မင်း နန်းတတ်ချိန်မှယုဒ လူများ ဗာဗုလုန်တို့ ဖမ်းဆီးခေါ်သွား ခြင်းတွင်း အဆုံးသတ်ထား သည်။ ဓမ္မရာဇဝင်ကျမ်းစောင်များတွင် ကဣသရေလနှင့် ယုဒထီးပြိုင် နန်းပြိုင်များ ရေးမှတ်သော်လည်း ရာဇဝင်ချုပ်သည် ယုဒမင်းများ ကိုအသားပေး ထားသည်။ ဓမ္မရာဇဝင်ကျမ်းသည် ကဣသရေလဘုရင်များနှင့် ယုဒမင်းများ ဆက်နွယ်ပတ်သက်ပုံမျှသာ ရေးထားသည်။ ရာဇဝင်ချုပ်၏ အဓိကအာဘော်မှာ ထိုမင်းများ ဝိညာဉ်ရေးရာ ရှက်နွယ်ကြပုံ ဖြစ်သည်။ ကျမ်းနှစ်စောင်များ တူနေသော်လည်း ဓမ္မရာဇဝင်ကျမ်းတွင် မပါရှိသော အချို့အကြောင်းအရာများ ရာဇဝင်ချုပ်တွင် အသေးစိတ်တွေ့ရသည်။ ရာဇဝင်ချုပ်သည် ဓမ္မရာဇဝင် ရေးသားပြီး နှစ်ပေါင်းကြာညောင်းမှ ရေးသားခြင်းဖြစ်သကဲ့သို့ ကျမ်းစာရေးသာရခြင်း၏ ရည်ရွယ်ချက်လည်း မတူညီပါ။ ရည်ရွယ်ချက်ချင်း မတူညီ ခြားနားသော်လည်း အထူးတလည်ဆန့်ကျင်သော အချက်များ မရှိပါ။

TAGS: ရာဇဝင်ချုပ်ဒုတိယစောင်
## ကိုးကား
နာဟုံအနာဂတ္တိကျမ်း

ဤသေးငယ်သော နာဟုံအနာဂတ္တိကျမ်းကို တပါးအမျိုးသား(နိနေဝေ)တို့ တန်ခိုးကြီးစွာနေစဉ် ခေတ်ကာလ၌ ရေးသားခြင်းဖြစ်သော်လည်း အမျိုးသားရေးကျမ်းမဟုတ်။ ဘုရားလူမျိုးတော်အပေါ် ခုန်ကျော်ဝင်ရောက်လာသည့် စစ်မက်ရေးရာနှင့် တန်ခိုးအာဏာစနက်ဖိစီးမှု ငြင်းပယ်ခြင်း အကြောင်းဖြစ်၏။ အယူလွဲနောက်လိုက်၍ ဒုစရိုက်ပြုကြသောဘုရားလူ များအားဆုံးမရန် မိစ္ဆာလူမျိုးခြားတို့ကို အသုံးပြုသော်လည်း အသုံးပြုသော ထိုမိစ္ဆာများမှာလည်း အရေးယူအပြစ်စီရင်ခြင်းခံရမည်။

**၂။** **ကျမ်းရေးသူ**

နာဟုံကို ဧလကောရှ  Elkosh နယ် မထင်ရှားသောမြို့ငယ်လေးတမြို့၌ မွေးဖွားခဲ့သည်။ သို့သော် ဂါလိလဲပင်လယ်ကမ်းခြေရှိ ကပေရနောင်မြို့သားဟု မကြားခဏဆိုစမှတ်ပြုကြသည်။ (ကပေရနောင်သည် ဟေဗြဲဘာသာစကားဖြင့် Kaphar Nahum ဖြစ်၍ နာဟုံ၏မြို့ဟု အနက်ရသည်)။ နာဟုံ၏အဓိပ္ပာယ်မှာ “နှစ်သိမ့်သူ” ဖြစ်သည်။

**၃။** **အချိန်ကာလ**

ရေးသားသည့်အချိန်ကာလအတိအကျ မသိရှိသော်လည်း ရာစုနှစ်တစ်ဝက်အတွင်း ရေးသားခြင်းဖြစ်ကြောင်းတပ်အပ် ဆိုနိုင်သည်။ ဘီစီ-၆၆၃ ခုတွင် နောမုန်မြို့ No-Amon(Thebes) သိမ်းပိုက်ခံပြီ:သည့်နောက်ပိုင်းဖြစ်သည်။ ထိုအကြောင်းကို ဤကျမ်း၏ ၃:၈ တွင် သမိုင်းခြေရာပေးထားသည်။ နိနေဝေမြို့ပျက်စီးသည့် ဘီစီ -၆၁၂ ခုမတိုင်မီတွင် ကာလအတွင်းပြီးစီးသည်။ မင်းဆိုးမင်းညစ် မနာရှေ စိုးစံသည့် (ဘီစီ-၆၉၆-၆၄၂) အထူးသဖြင့် ဘီစီ-၆၆၃ ခုနှင့် ၆၅၄ ခုအကြားဖြစ်ဖွယ်ရာရှိသည်။

**၄။** **နောက်ခံသမိုင်းနှင့်ရည်ရွယ်ချက်**

ဧလကောရှ Elkoshite နယ်သား နာဟုံက အာရှုရိပြည်သားများ၏ ကြမ္မာဆိုးနှင့် ဘုရားသခင်၏လူများ ပြန်လည်စုစည်းကြမည့်အကြောင်း ပရောဖက်ပြုလျက် ယုဒလူတို့အားနှစ်သိမ့်မှုပေးခြင်းဖြစ်သည်။ ဤကျမ်းကို ယောနအနာဂတ္တိကျမ်း ဖြည်စွက်ချက်ဟုမှတ်ယူနိုင်သည်။ ယောနအနာဂတ္တိကျမ်းတွင်နိနေဝေသားများ နောင်တရကြောင်း တွေ့ရသော်လည်း နာဟုံအနာဂတ္တိကျမ်းတွင်မူ လမ်းဟောင်းသို့ပြန်သွားကြသောကြောင်း အမျက်တော်သင့်ကြရသည်။ သခင်ယေရှုကနောင်တမရနိုင်ကြသော ဖာရိရှဲများအား နိနေဝေမြို့သားများထံ အတုယူခဲ့ကြရန်သင်ခန်းစာပေခဲ့သည်(မ၊၁၂:၄၁)။

ဤကျမ်းစာစောင်ငယ်က စစ်မှုရေးရာတို့ကို လုံးဝရှုတ်ချသည်။ အာရှုရိတို့သည် ကမ်းကုန်ရက်စက်ကြမ်းကြုတ်သူများ ဖြစ်ကြသည်။ စစ်ရေးအောင်မြင်မှု အထိမ်းအမှတ်အဖြစ် ထွင်းထုထားသောမော်ကွန်းကျောက်စာပန်ချီးမှ သူတို့စရိုက်ကိုတွေ့မြင်နိုင်သည်။ ဖမ်းဆီးရမိသောရန်သူ သုံ့ပန်းများအား အရေခွံခွါ၍ တဲများ၊ နံရံများကို ဂုဏ်ယူဝါးကြွားစွာ ချိပ်ဆွဲကြသည်။ တိုက်ခိုက်လို သတ်ဖြတ်လိုစိတ်ပြင်းပြသော စစ်သွေးကြများဖြစ်သည်။

နိနေဝေမြို့ကောင်းစားခြင်း၊ ပျက်သုဉ်းခြင်းအပါအဝင် အရာခပ်သိမ်းတို့ကို ထိန်းချုပ်အုပ်စိုးတော် မူသော ဣသရေလဘုရားသခင်အားလည်း အာရှုရိလူတို့က ပမာမခန့်ပြက်ယယ်ပြု ခဲ့ကြသည်။

ထိုခေတ်ကာလက ကမ္ဘာအကြီးကျယ်ဆုံးမြို့တော် ဖြစ်သော နိနေဝေမြို့ကို ပျက်သုဉ်းမည့်အကြောင်းကို ပရောဖက်နာဟုံက နိမိတ်ပေးခဲ့သည်။ ထိုပရောဖက်ပြု ချက်ပြည့်စုံမှုကို အပိုင်းနှစ်ပိုင်းခွဲခြား ရှုမြင်နိုင်သည်။ လက်တွေ့တစ်ပိုင်းအားဖြင့် နိနေဝေပြိုလဲ ပျက်စီးပြီ:ပြည့်စုံခဲ့သလို အခြားတစ်ပိုင်းမှာ အနာဂတ်၌ အာရှုရိပြည်သည် ဘုရားလူမျိုးတော်ကို ဆက်လက်ခြိမ်းခြောက်ကြဦးမည့် သတိပေးချက်ဟုယူနိုင်သည်။

**ပါဝင်သည့်အချက်များ**

**၁။** **ဘုရားသခင်၏** **ဂုဏ်အင်လက္ခဏာ–တရားသူကြီး (၁:၁–၈)**

၂။ နိနေဝေမြို့၏ကံကြမ္မာဆိုး(၁:၉-၁၅)

၃။ နိနေဝေမြို့ဝိုင်းရံခံခြင်း(၂:၁-၁၂)

၄။ နိနေဝေမြို့တော်အား ဖျက်ဆီးရန် သဘောတော် (၂:၁၃-၃:၁၉)

TAGS: နာဟုံအနာဂတ္တိကျမ်း
## ကိုးကား
ဟဂ္ဂဲအနာဂတ္တိကျမ်း

**၁။** **စံတော်မီဝိသေသလက္ခဏာ**

**         **ဓမ္မဟောင်းကျမ်းတွင် ဒုတိယအတိုဆုံးပရောဖက်ကျမ်းငယ်ဖြစ်သည်။ ဗိမာန်တော်ပြန်လည်တည်ဆောက် ရမည်ဟု ရိုးစင်းစွာ ဗျာဒိတ်ပြုသည်။ ကြွင်းကျန်သော ယုဒလူမျိုးတို့သည် ဗိမာန်တော်ကို ပြန်လည်တည်ဆောက် ရန် ပါလေတိန (ပါလက်စတိုင်းဒေသ)သို့ ပြန်လာကြသော်လည်း (၁၆)နှစ်တာမျှ အလဟဿ အချိန်ဖြန်းတီး ဖင့်နွှဲ နေခဲ့သည်။ ထို့ကြောင့် ပရောဖက်ဟဂ္ဂဲကို ယုဒလူများအား နိုးကြားလုံ့လရှိဖို့ နှိုးဆော်သည့်အမှုတော်၌ ခန့်အပ် စေခိုင်းခြင်းဖြစ်သည်။ ထိုအမှုတော်အပြင် အဓမ္မလူများ တရားစီရင်မည့်အကြောင်းနှင့် ထိုမတရားမှုကို ကြဉ်ရှောင်သော ဘုရားသခင်၏လူများမှာမူ အနာဂတ်တွင် ဘုန်းကြီးမည့်အကြောင်းကိုလည်း တိုးချဲ့ထည့်သွင်း ဟောကြားသည်။

**၂။** **ကျမ်းရေးသူ**

“ဟဂ္ဂဲ” ဟူသော အမည်အဓိပ္ပာယ်မှာ “ပွဲတော်” သို့မဟုတ် “ပွဲလမ်းသဘင်ဖြစ်သည်။ ထို့ကြောင့် ယုဒများ အနားယူသည့်ကာလတွင် မွေးဖွားသည်ဟု ယူဆရသည်။ ဓမ္မဟောင်းခေတ်တွင် ထူးခြားသောစရိုက်လက္ခဏာကို ဆောင်သည့် တခုတည်းသောနာမည်ဖြစ်သည်။ သို့မဟုတ် အနာဂတ်ကာလတွင် ဝင်းစားရမည့် ပျော်ရွှင် ဝမ်းမြောက်မှုကို မျှော်လင့်လျက် မိဘများက ကင်ပွန်းတပ်ခြင်းလည်း ဖြစ်နိုင်သည်။ ထိုအယူအဆအရဆိုလျှင် ဟဂ္ဂဲကို ပြည်ပသို့သုံ့ကျွန်ဘဝတွင် မွေးဖွားခြင်း ဖြစ်ပေလိမ့်မည်။

ဗာဗုလုန်မှ အမိမြေသို့ ပြန်လည်ရောက်ရှိကြပြီးနောက် ပေါ်ထွန်းသော ပရောဖက်သုံးပါးတွင် ဟဂ္ဂဲသည် ပထမဦးဆုံး ပရောဖက်ဖြစ်၏။ သူ့နောက်၌ ဇာခရိနှင့် မာလခိပေါ်ထွန်းသည်။ ဟဂ္ဂဲအကြောင်းကို ဇေရမှတ်စာ ၅:၁နှင့် ၆:၁၄တွင် ဖတ်ရှုရသည်။ သို့သော်လည်း သူ့အသက်တာ၌ လုပ်ဆောင်နှိုင်မှုမှာ မည်မည်ရရ မရှိခဲ့ပေ။ ဤအကြောင်းက ဘုရားသခင်သည် သူခွဲခန့်စေလွှတ်တော်မူသော ပရောဖက်များနှင့် မျက်မှောက်ကာလ ဓမ္မဆရာ များကိုလည်း ဘုန်းတော်မှ မတိမ်းယိမ်းဖို့ သင်ခန်းစာပေးထားသည်။၁

**၃။** **အချိန်ကာလ**

ပထမ ဒါရိမင်းနန်းစံ ဒုတိယနှစ်ဘီစီ၅၂၀တွင် စီရင်ရေးသားခြင်းဖြစ်နိုင်သည်။

**၄။** **နောက်ခံသမိုင်းနှင့်ရည်ရွယ်ချက်**

ဗာဗလုန်ပြည်သို့ ဖမ်းဆီးကျွန်ပြုခြင်းခံရပြီးနောက် ဇေရုဗဗေလ ခေါင်းဆောင်မှုဖြင့် ပါလက်စတိုင်းဒေသ သို့ ပထမအသုတ်ပြန်လာကြသော ဣသရေလအုပ်စုတွင် ဟဂ္ဂဲပါဝင်လာသည်။ ပရောဖက်ဟဂ္ဂဲ၏ အဓိက ပရောဖက်ပြုချက်မှာ ဗိမာန်တော်ကို ပြန်လည်တည်ဆောက်ရေး (ဧဇ၊ ၅:၂)ဖြစ်သည်။

သော့ချက်ကျမ်းစကားမှာ “ငါသည် သင်တို့နှင့်အတူရှိ၏” (၁:၁၃၊ ၂:၂၄)ဖြစ်သည်။ အခြားကျမ်းပိုဒ်   များလည်း ရှိသေးသည်။ ၁:၅-၇၊ ၂:၁၅-၁၈တွင် “ကိုယ်ကျင့်သောအကျင့်ကို ဆင်ခြင်လော့”ဟူသော ကျမ်းစကား နှင့် ၂:၄တွင်ပါရှိသည်။ “အားယူလော့”ဟူသော နှုတ်ကပတ်တော်ဖြစ်သည်။

**ပါဝင်သည့်အချက်များ**

**၁။** **ပထမပရောဖက်ပြုချက် – ဆဌမလ၏ပထမနေ့ (အခန်း** **၁)**

**         **(က)     ဗိမာန်တော်တည်ဆောက်ရေးကို လျစ်လျူပြုထားသောကြောင့် အပြစ်တင်ခြင်း (၁:၁-၄)

(ခ)       မိုးခေါင်ငတ်မွတ်၍ ဗိမာန်တော် မဆောက်နိုင်ကြခြင်း (၁:၅-၁၁)

(ဂ)       ဟဂ္ဂဲက တိုက်တွန်းအားပေးခြင်း၊ လူထုနိုးကြားလာခြင်း (၁:၁၂-၁၅)

**၂။** **ဒုတိယပရောဖက်ပြုချက် – သတ္တမလ၏** **နှစ်ဆယ့်တစ်ရက်နေ့ (၂:၁–၉)**

**         **(က)     သူတို့နှင့်အတူ ဘုရားသခင်ရှိတော်မူကြောင်း ထပ်မံအားပေးခြင်း (၂:၁-၅)

(ခ)       ဗိမာန်တော် ဆက်လက်တည်ဆောက်ခွင့် မင်္ဂလာ (၂:၆-၉)

**၃။** **တတိယပရောဖက်ပြုချက် – နဝမလ၏နှစ်ဆယ့်လေးရက်နေ့ (၂:၁၀–၁၉)**

(က)     ဗိမာန်တော်ပျက်စီးနေသရွေ့ ပူဇော်သက္ကာများ မစင်ကြယ်နိုင် (၂:၁၀-၁၄)

(ခ)       ဗိမာန်တော်အုတ်မြတ်မချမီ ဆင်းရဲငတ်မွတ်ကြခြင်း (၂:၁၅-၁၇)

(ဂ)       ဗိမာန်တော်တည်ဆောက်လျှင် ကောင်းကြီးမိုးရွာသွန်းမည် (၂:၁၈-၁၉)

**၄။** **စတုတ္ထပရောဖက်ပြုချက် – နဝမလ၏နှစ်ဆယ့်လေးရက်နေ့ (၂:၂၀–၂၃)**

TAGS: who wrote this in minecraft enchantment table cuh ဟဂ္ဂဲအနာဂတ္တိကျမ်း
## ကိုးကား
Deepin

**Deepin** ကို ယခင်က Linux Deepin နှင့် Hiweed Linux ဟုလူသိများသည်။ Debian Stable ကိုအခြေခံထားသော open source operating system ဖြစ်သည်။ ၎င်းတွင် DtE, Detin Desktop Environment, Qt ပေါ်တွင် တည်ဆောက်ပြီး Manjaro, Arch သို့မဟုတ် Fedora ကဲ့သို့သော Linux Distribution များတွင်လည်း ရရှိနိုင်သည်။ ဗားရှင်း ၁၅.၁၀ တွင် အသုံးပြုထားသော dde-kwin သည် KDE Plasma ၏ window manager ပုံတူဖြစ်သည်။ ၂၀၁၉ တွင် Huawei သည် သူ၏ ပို့ကုန် laptop များတွင် Deepin OS ဖြင့်အသုံးပြုထားသည်။

## ကိုးကား
နန်းသိုင်းထွန်ရွာ၊ ကြာအင်းဆိပ်ကြီးမြို့နယ်

**နန်းသိုင်းထွန်ရွာ**()သည် ကရင်ပြည်နယ်၊ ကော့ကရိတ်ခရိုင်၊ ကြာအင်းဆိပ်ကြီးမြို့နယ်၊ တံခွန်တိုင်ကျေးရွာအုပ်စု၌ တည်ရှိသည်။ ရွာနေရာကုတ်မှာ ၁၇၀၇၆၂ ဖြစ်သည်။
၂၀၁၄ သန်းခေါင်စာရင်းအရ တံခွန်တိုင်ကျေးရွာအုပ်စုတွင် အိမ်ခြေပေါင်း ၄၅၆ အိမ် ရှိကာ၊ လူဦးရေစုစုပေါင်း ၂၃၃၈ ဦး နေထိုင်သည်။ ကျေးလက်ကျန်းမာရေးဌာနခွဲ ရှိသည်။

## ကိုးကား 
ကဏ္ဍ:ကြာအင်းဆိပ်ကြီးမြို့နယ်ရှိ ရွာများ
ခင်ဆွေမြင့်

ဒေါက်တာ**ခင်ဆွေမြင့်** (၁၄ အောက်တိုဘာ ၁၉၄၇ မွေးဖွား) သည် အငြိမ်းစား ပါမောက္ခ/ဌာနမှူး နှင့် မြန်မာစာအဖွဲ့ဝင်တစ်ဦး ဖြစ်သည်။

## ငယ်ဘဝ 
ဒေါ်ခင်ဆွေမြင့်ကို ၁၉၄၇-ခုနှစ်၊ အောက်တိုဘာလ ၁၄ ရက်နေ့တွင် အဖကျောင်းဆရာ ဦးမြင့်သိန်းနှင့် အမိ ဒေါ်အေးမြင့်တို့ က မော်လမြိုင်မြို့တွင် ဖွားမြင်သည်။

## ပညာရေး 
အလယ်တန်းပညာနှင့် အထက်တန်းပညာကို မော်လမြိုင်မြို့ မော်တင်မိန်းဂျက်ဆင်ကျောင်းတွင် ပညာသင်ကြားခဲ့သည်။ ၁၉၆၄-ခုနှစ်မှ ၁၉၆၆-ခုနှစ်အထိ မော်လမြိုင်တက္ကသိုလ်၊ ၁၉၆၆-ခုနှစ်မှ ၁၉၇၀ ပြည့်နှစ်အထိ ရန်ကုန်တက္ကသိုလ်တို့တွင် ပညာသင်ကြားခဲ့ပြီး ရန်ကုန်တက္ကသိုလ်မှ ဝိဇ္ဇာဘွဲ့ ရရှိသည်။       – ခုနှစ်တွင် ရန်ကုန်တက္ကသိုလ်က မဟာဝိဇ္ဇာဘွဲ့ကို ရရှိသည်။ ၂၀၀၈-ခုနှစ်တွင် ရန်ကုန်တက္ကသိုလ်က Ph.D ဘွဲ့ကို ရရှိ ခဲ့သည်။

## အလုပ်တာဝန်များ 
လုပ်သားကောလိပ်၊ မော်လမြိုင်ကောလိပ်၊ ဆေးတက္ကသိုလ်-၂ ရန်ကုန်တို့တွင် နည်းပြ၊ စစ်တွေဒေသကောလိပ်တွင် ဌာနမှူး၊ လားရှိုးကောလိပ်၊ မော်လမြိုင်တက္ကသိုလ်၊ ရေဆင်းတက္ကသိုလ်တို့တွင် လက်ထောက်ကထိက၊ ရေဆင်းတိ-မွေး-ကုတက္ကသိုလ်၊ မိတ္ထီလာကောလိပ်၊ ရန်ကုန်တက္ကသိုလ် တို့တွင် ကထိက၊ ပဲခူးဒီဂရီကောလိပ်၊ ရန်ကုန်တက္ကသိုလ်တို့တွင် တွဲဖက်ပါမောက္ခ၊ ရန်ကုန်တက္ကသိုလ်တွင် ပါမောက္ခ၊ ပါမောက္ခဌာနမှူး တာဝန်များကို ထမ်းဆောင်ခဲ့သည်။ ၂၀၁၂-ခုနှစ်တွင် မြန်မာစာအဖွဲ့ အဖွဲ့ဝင်အဖြစ် ခန့်အပ်ခြင်း ခံရပြီး ယခုအချိန်အထိ တာဝန်ထမ်းဆောင်လျက်ရှိသည်။

နိုင်ငံတော်အဆင့်စာပေပြိုင်ပွဲများစာမူစိစစ်ရေးကော်မတီ ဥက္ကဋ္ဌ၊ အမျိုးသား စာပေဆုနှင့်ရုပ်ရှင် ထူးချွန်ဆုရွေးချယ်ရေးအဖွဲ့ဝင်၊ အမျိုးသမီးရေးရာအဖွဲ့ချုပ် အမှုဆောင်၊ အမျိုးသမီး အားကစား အဖွဲ့ချုပ် ဒုတိယဥက္ကဋ္ဌ၊ တက္ကသိုလ်နှင့် အခြေခံပညာမြန်မာစာ သင်ရိုးညွှန်းတမ်းကော်မတီတို့တွင် ပါဝင် ဆောင်ရွက်ခဲ့သည်။

ဆွေယင်းမာ(ရန်ကုန်တက္ကသိုလ်) အမည်ဖြင့် ဆောင်းပါးများ ရေးသားခဲ့သည်။

## မိသားစု 
ခင်ပွန်းဖြစ်သူမှာ ဦးအေးမြင့်ကြူ (ပြည်ထောင်စုဝန်ကြီး၊ ယဉ်ကျေးမှုဝန်ကြီး) ဖြစ်သည်။  သားသမီး ၃ဦး ထွန်းကားခဲ့သည်။

## ကျမ်းကိုး
ကဏ္ဍ:မြန်မာ အမျိုးသမီး စာရေးဆရာများ
ကဏ္ဍ:မြန်မာစာအဖွဲ့ဝင်များ
ကဏ္ဍ:၁၉၄၇ မွေးဖွားသူများ
ကဏ္ဍ:သက်ရှိထင်ရှားပုဂ္ဂိုလ်များ
ကဏ္ဍ:မြန်မာ တက္ကသိုလ် ပါမောက္ခများ
ကဏ္ဍ:မြန်မာ စာရေးဆရာများ
ခင်သိန်း

ဒေါက်တာ**ဒေါ်ခင်သိန်း** (၆ စက်တင်ဘာ ၁၉၃၇ မွေးဖွား) သည် အငြိမ်းစား မြန်မာစာ ပါမောက္ခ၊ ဌာနမှူးနှင့် မြန်မာစာအဖွဲ့ဝင် တစ်ဦး ဖြစ်သည်။

## ငယ်ဘဝ 
ဒေါ်ခင်သိန်းကို ၁၉၃၇-ခုနှစ်၊ စက်တင်ဘာလ ၆ ရက်နေ့တွင် အဖ ဦးလှထွန်း၊ အမိ ဒေါ်ယဉ်ယဉ်တို့မှ မွေးဖွားသည်။ ရခိုင်ပြည်နယ်၊ တောင်ကုတ်ဇာတိ ဖြစ်သည်။
၁၉၅၄-ခုနှစ်အထိ တောင်ကုတ်အစိုးရအထက်တန်းကျောင်းတွင် ပညာသင်ယူခဲ့သည်။ ၁၉၅၄-ခုနှစ်မှ ၁၉၅၆-ခုနှစ်အထိ ကျောက်ဖြူဥပစာကောလိပ်၊ ၁၉၅၆-ခုနှစ်မှ ၁၉၅၉-ခုနှစ်အထိ ရန်ကုန်တက္ကသိုလ်တို့တွင် ပညာသင်ယူခဲ့သည်။ ၁၉၅၉-ခုနှစ်တွင် ဝိဇ္ဇာဂုဏ်ထူးဘွဲ့၊ ၁၉  -ခုနှစ်တွင် မဟာဝိဇ္ဇာဘွဲ့၊ ၁၉  – ခုနှစ်တွင် ဂုဏ်ထူးဆောင်စာပေပါရဂူဘွဲ့ ရရှိသည်။ ဂျာမန်-ဒီပလိုမာ ရရှိခဲ့သည်။

## အလုပ်တာဝန်များ 
ရန်ကုန်တက္ကသိုလ်၊ ပါဠိဌာနတွင် လက်ထောက်ကထိက၊ ရန်ကုန်တက္ကသိုလ်၊ အရှေ့တိုင်းပညာဌာနတွင် လက်ထောက်ကထိက၊ ကထိက၊ တွဲဖက်ပါမောက္ခ၊ ရန်ကုန်အဝေးသင်တက္ကသိုလ်တွင် ပါမောက္ခ၊ ဌာနမှူး၊ ရန်ကုန် အရှေ့တိုင်းပညာဌာနတွင် ပါမောက္ခ၊ ဌာနမှူးတာဝန်များ ထမ်းဆောင်ခဲ့သည်။ ၂၀၀၆-ခုနှစ်တွင် ရန်ကုန်တက္ကသိုလ် မြန်မာစာဌာန၊ ပါမောက္ခဌာနမှူးတာဝန်မှ အငြိမ်းစားယူခဲ့သည်။ ၂၀၀၇-ခုနှစ်တွင် ပါဠိအကြံပေး၊ အဖွဲ့ဝင်(အချိန်ပိုင်း)တာဝန် ထမ်းဆောင်သည်။ ၂၀၁၂-ခုနှစ်တွင် မြန်မာစာအဖွဲ့၊ အဖွဲ့ဝင်အဖြစ် ခန့်အပ်ခြင်း ခံရသည်။ ယနေ့အချိန်အထိ မြန်မာစာအဖွဲ့ဝင်တာဝန်များကို ထမ်းဆောင်လျက် ရှိသည်။ ၂၀၀၃-ခုနှစ်မှ ၂၀၀၉-ခုနှစ်အထိ မြန်မာနိုင်ငံအမျိုးသမီးရေးရာအဖွဲ့ချုပ်၊ ယဉ်ကျေးမှုလုပ်ငန်းအဖွဲ့ခွဲ၌ အဖွဲ့ခွဲခေါင်းဆောင်တာဝန်ကို ဆောင်ရွက်ခဲ့သည်။ 

## ကိုးကား
ကဏ္ဍ:မြန်မာ အမျိုးသမီး စာရေးဆရာများ
ကဏ္ဍ:မြန်မာစာအဖွဲ့ဝင်များ
ကဏ္ဍ:၁၉၃၇ မွေးဖွားသူများ
ကဏ္ဍ:သက်ရှိထင်ရှားပုဂ္ဂိုလ်များ
ကဏ္ဍ:မြန်မာ တက္ကသိုလ် ပါမောက္ခများ
ကဏ္ဍ:မြန်မာ စာရေးဆရာများ
ကဏ္ဍ:ရခိုင် တိုင်းရင်းသားများ